Filorga UV Bronze Visage Face SPF50 Αντηλιακό με Αντιγηραντική δράση που Προλαμβάνει τις Μαύρες Κυλίδες 40ml\nΑρχική Σελίδα/Καλλυντικά/Αντηλιακή Προστασία/Πρόσωπο/Filorga UV Bronze Visage Face SPF50 Αντηλιακό με Αντιγηραντική δράση που Προλαμβάνει τις Μαύρες Κυλίδες 40ml\nSPF 50, Filorga\nΠαλιά τιμή: €30.03\nΚερδίζετε : €9.01 (30%)\nΚΩΔΙΚΟΣ (SKU): 3401360245761\nFilorga UV Bronze Visage Face SPF50 Αντηλιακό με Αντιγηραντική δράση που Προλαμβάνει τις Μαύρες Κυλίδες\nΤο Filorga UV Bronze Visage επαναφέρει την ομορφιά δημιουργώντας μια νέα γκάμα ηλιακής προστασίας κατά της γήρανσης.\nΗ ηλιακή επεξεργασία UV-Bronze Face Fluid προσφέρει υψηλή προστασία από UVA, UVB και IR. Με περισσότερα από 50 SPF, το δέρμα σας προστατεύεται από τις βλαβερές επιδράσεις του ήλιου.\nΤο Filorga Uv Bronze Visage Αντηλιακό με Αντιγηραντική δράση τρέφει το δέρμα σας όλη την ημέρα. Επιπλέον, η φόρμουλα του πλούσια σε αντι-γήρανσης περιουσιακά στοιχεία μπορείτε να παραδώσετε ένα δεύτερο νεολαίας.\nΟι αντιγηραντικές ιδιότητες αυτής της μοναδικής επεξεργασίας μειώνουν ορατά τις ρυτίδες και τις λεπτές γραμμές. Αυτή η καινοτόμος διπλή δράση ενισχύεται από την καινοτόμο τεχνολογία: τεχνολογία ενεργοποίησης φωτογραφιών. Αυτή η επαναστατική διαδικασία διεγείρει την βιολογική άμυνα του δέρματός σας.\nFilorga UV Bronze Visage Face SPF50 Αντηλιακό με Αντιγυραντική δράση που Προλαμβάνει τις Μαύρες Κυλίδες 40ml


Ευρυτανικός Παλμός. Εβδομαδιαία εφημερίδα Ευρυτανίας. Καρπενήσι. Ειδήσεις Ρεπορτάζ.: Αποφάσεις και συμφωνίες\nΑποφάσεις και συμφωνίες\nΠαρακολουθώντας σήμερα τις σχέσεις μας με τους συνανθρώπους και μελετώντας κανείς βαθύτερα το βάθρο που στηρίζονται, μπορεί ευχερώς να αποφανθεί ότι ο παράγων συμφέρον παίζει καταλυτικό ρόλο και προαγάγει ή αδρανοποιεί τις διανθρώπινες επαφές και σχέσεις. Η ιδιοτέλεια αλλοτριώνει και μεταβάλλει το συνάνθρωπο σε πραγματική «κόλαση» - κάτι που αποτελεί κεντρικό μήνυμα της σύγχρονης αθεϊστικής φιλοσοφίας.\nΤα συμφέροντα αλωνίζουν, η διεθνής κοινωνία είναι βυθισμένη σε ηθική κρίση και οι διακρατικές συμφωνίες τηρούνται όσο βρίσκονται σε αρμονία με τα συμφέροντα. Η αρετή της συνέπειας σε άτομα, ηγέτες και λαούς είναι ανύπαρκτη ή χάνεται μέσα στα συμφέροντα, όπως τα ποτάμια μέσα στις θάλασσες.\nΈγινε πλέον αξίωμα ότι στη συμφωνία κερδίζει όποιος την παραβιάζει πρώτος και έχει καθολική σχεδόν εφαρμογή η επιδίωξη των πολιτικών ηγετών να παραβιάζουν και να αθετούν υποσχέσεις, αποφάσεις και συμφωνίες. Έτσι παρατηρείται το φαινόμενο οι χώρες και οι ιθύνοντες να κατηγορούν αλλήλους για αναξιοπιστία, ασυνέπεια και καχυποψία.\nΗ έλλειψη εμπιστοσύνης, η αβεβαιότητα και η ανασφάλεια παραμονεύουν σε κάθε συνάντηση υπουργών και πρωθυπουργών, γιατί κανένας δεν έχει τη διάθεση να εφαρμόσει τις αποφάσεις ή να συμμορφωθεί με αυτές. Η προσποίηση, η απροθυμία, το ανταγωνιστικό πνεύμα και η υποκρισία είναι αδιάψευστοι μάρτυρες και συντελεστές της αποτυχίας των συναντήσεων σε οποιοδήποτε επίπεδο. Έτσι, τις δηλώσεις μετά από κάποια συμφωνία διαψεύδουν τα πράγματα και τις αποφάσεις των συσκεπτομένων καθοδηγεί το συμφέρον τους, ώστε να είναι δικαιολογημένη η δυσπιστία και η αμφιβολία των λαών.\nΙδιαίτερα εμείς οι Έλληνες έχουμε συσσωρευμένο μεγάλο θησαυρό απογοητεύσεων και είναι καιρός η ευπιστία να πάψει να είναι γνώρισμα του εθνικού μας βίου. Πιστεύουμε ότι αν κατορθώσαμε να επιβιώσουμε ως έθνος, αυτό δεν οφείλεται ούτε σε εγχώριους «σωτήρες» ούτε σε αλλοεθνείς «προστάτες». Έχουμε ως λαός μεγάλα αποθέματα δυναμισμού, αρκεί να διατηρήσουμε την εθνική μας συνοχή και εγρήγορση.\nΑναρτήθηκε από Ευρυτανικός Παλμός στις 3:34 μ.μ.\nΜΥΡΙΚΗ- ΑΙΟΛΟΣ 1-1 Τα μοιράστηκαν στο τέλος όλα\nΜεγάλη νικη για τον Άγιο Προκόπιο, παράπονα από τη...\nΣτην Χαλκίδα ο Περγαντάς για το Πολυτεχνείο\nΣαββατοκύριακο με μπάλα\nΠεργαντάς - Καραμπάς Οι νέοι άρχοντες σε Περιφέρει...\nΔεν θα δώσουν παρών στην εκδήλωση της ανακοίνωσης ...\nΑπόφαση του Δ.Σ. της ΕΛΜΕ Ευρυτανίας για την Πρόσθ...\nΔΗ.ΣΥ το νέο κόμμα και κινητοποίηση για να παραβρε...\nΜια νίκη και μια ήττα για τις Μικτές\nΠανηγυρική επανεκλογή του Ευρυτάνα Νίκου Χαρδαλιά...\nΗ Ιερά Μονή Αγ. Γεωργίου Νεράιδας που βρίσκεται κο...\nΠερικοπές δρομολογίων από το ΚΤΕΛ ν. Ευρυτανίας\nΒασίλης Καραμπάς Αντιπεριφερειάρχης Ευρυτανίας:\nΠΑΡΑΛΕΙΠΟΜΕΝΑ ΤΩΝ ΕΚΛΟΓΩΝ\nΜΕΓΑΛΟΣ ΝΙΚΗΤΗΣ Ο ΠΕΡΓΑΝΤΑΣ\nΟ Βασίλης Καραμπάς εξελέγη πρώτος αιρετός Αντιπερι...\nΠεριφέρειες: Σκορ 7-6 (ή και 8-5) για το ΠΑΣΟΚ πιθ...\nΣτις 21 Νοεμβρίου το κόμμα της Ντόρας Μπακογιάννη


Το Τατουάζ: Η Δανάη Παπά μας έκανε να ΙΔΡΩΣΟΥΜΕ με αυτόν το χορό της-Τρελό ΚΟΥΝHΜΑ!\nΗ πασίγνωστη πρωταγωνίστρια του πολυαγαπημένου σίριαλ του ALPHA, Δανάη Παπά, είναι μία από τις ομορφότερες σύγχρονες ηθοποιούς. Μελαχρινή,μεσογειακή, χυμώδης και σούπερ αισθnσιακή τραβάει τα βλέμματα πάνω της. Έχει γεννηθεί τον Αύγουστο του 96 στην Αθήνα ενώ κατάγεται από την Κέρκυρα και το Αγρίνιο. Από μικρή…. ηλικία ξεκίνησε να ασχολείται με το χορό. Όταν τελείωσε το σχολείο μετακόμισε για έξι μήνες στο Λονδίνο όπου έκανε μαθήματα χορού και θεάτρου. Όταν επέστρεψε στην Ελλάδα, ξεκίνησε να ασχολείται και με το modeling, κάνοντας κυρίως διαφημιστικά.\n@danouuz Morning ???\nΗ δημοσίευση κοινοποιήθηκε από το χρήστη Travel To Greece (@totatouaz) στις 11 Μάι, 2020 στις 10:39 μμ PDT\nΈκανε το υποκριτικό της ντεμπούτο μέσα από τη σειρά “Το Τατουάζ” όπου είχε τον πρωταγωνιστικό ρόλο της Άννας Ραζή. Η σειρά προβλήθηκε σε δύο σεζόν και γνώρισε τεράστια επιτυχία. Αφορμή για να συμμετέχει στη σειρά ήταν η προσέγγιση του Ανδρέα Γεωργίου, ο οποίος την ανακάλυψε μέσω Instagram και τις πρότεινε να περάσει από casting.\nΛόγω της ενασχόλησής της με το χορό διαθέτει εξαιρετικό, έως και αψεγάδιαστο κοpμί, που μας το λικνίζει υπέροχα στους ρυθμούς της μουσικής και κάνει ΟΛΟ το Instagram να παραλυρεί…\nΗ δημοσίευση κοινοποιήθηκε από το χρήστη Travel To Greece (@totatouaz) στις 31 Μάι, 2020 στις 4:48 πμ PDT


Ξένη Λογοτεχνία: Ο ΙΤΑΛΟΣ\nΤίτλος: Ο ΙΤΑΛΟΣ. Ή ΤΟ ΕΞΟΜΟΛΟΓΗΤΗΡΙΟ ΤΟΥ ΜΑΥΡΟΥ ΑΝΑΧΩΡΗΤΗ\nΞενόγλωσσος τίτλος: THE ITALIAN OR THE CONFESSIONAL OF THE BLACK PENITENTS. A ROMANCE\n"Η μορφή του σε γέμιζε δέος, χωρίς να είναι ιδιαίτερα γοητευτική...καθώς περπατούσε με αργά αγέρωχα βήματα, τυλιγμένος με το μαύρο ένδυμα των ιερωμένων, ανέδυε έναν αέρα φρίκης, κάτι πέρα από τα ανθρώπινα"...\nΔημοσιευμένο στα 1797 "Ο Ιταλός" της Ανν Ράντκλιφ αποτελεί, ίσως, το καλύτερο παράδειγμα γοτθικού μυθιστορήματος. Σε κάθε σελίδα του βιβλίου ο αναγνώστης ανακαλύπτει την μοναδική ικανότητα της συγγραφέως να δημιουργεί ζωγραφικά ταμπλώ από σκηνές ενός κόσμου γεμάτου μυστήριο, σκοτεινά αινίγματα, πινελιές φρίκης και αδιόρατου φόβου. Η κυριαρχία του υπερφυσικού πάνω στο φυσικό κατακλύζει την μοίρα των ανθρώπων και την ροή των πραγμάτων. Η κυριότερη εκπρόσωπός του θα απολαύσει τον γενικό θαυμασμό και θα διαβαστεί παθιασμένα όσο λίγοι συγγραφείς της εποχής της ενώ τα μυθιστορήματά της θα εμπνεύσουν μια νέα γενιά συγγραφέων, όπως ο Walter Scott, ο Tomas De Quincy, η Mary Shelley κ.ά.\nΟι ηθικές και αισθητικές προεκτάσεις του μυθιστορήματος της Ράντκλιφ στήνονται πάνω σ' έναν υποδειγματικό καμβά γοτθικής γραφής, μία μοναδική σύνθεση ψυχολογίας του τρόμου και ποιητικής αφήγησης. Σήμα κατατεθέν της "βασίλισσας του γοτθικού μυθιστορήματος" θα γίνουν οι σχεδόν ζωγραφικές απεικονίσεις της φύσης και των τοπίων που θ' αγκαλιάσουν τα πεπρωμένα των σκοτεινών ηρώων και ηρωίδων της.\nΗ δράση του παρόντος ξετυλίγεται στην Νότια Ιταλία του 1764, σ' έναν σκιώδη κόσμο όπου το έγκλημα, η καχυποψία, ο φόβος, οι βασανισμοί, ο έρωτας, η Ιερά Εξέταση και η θρησκευτική πίστη διαδέχονται το ένα το άλλο σε μία παράξενη ισορροπία. Ο μοχθηρός καλόγερος Σκεντόνι, ο Ιταλός, ίσως το πιο σατανικό συγγραφικό δημιούργημα της Ράντκλιφ, αλλά και μια από τις κλασικότερες μορφές "κακού" στην ιστορία του μυθιστορήματος, θα μετατρέψει τον αδάμαστο έρωτα της Έλενας και του Βιντσέντσιο σε μιαν ατελείωτη καταδίωξη, υποκινούμενος από τους προσωπικούς του δαίμονες αλλά και με την σύμπραξη της αδίστακτης μαρκησίας Βιβάλντι.\nΜυστήριο, σασπένς, υπερβολή και παράφορος συναισθηματισμός από μία συγγραφέα που αιχμαλωτίζει τον αναγνώστη από τις πρώτες γραμμές. Μια γυναικεία λογοτεχνική φωνή που εκτός από την ακαταμάχητη αφηγηματικότητά της, κατάφερε συνειδητά να αποτυπώσει στα μυθιστορήματά της, τα κοινωνικά και τα ιδεολογικά προβλήματα της εποχής της.\nΤο υπέροχο αυτό μυθιστόρημα όπως και "Το Μυστικό των Ματσίνι", εκδίδεται για πρώτη φορά στα Ελληνικά και μαζί με τον "Φράνκενσταΐν" της Μαίρης Σέλλεϋ και τον "Δράκουλα" του Μπραμ Στόουκερ αποτελεί έναν ακόμη βασικό κρίκο στην αλυσίδα του γοτθικού μυθιστορήματος.


ΕΟΡΤΟΛΟΓΙΟ : Ποιοι γιορτάζουν σήμερα 23 Απριλίου- Αργία Πρωτομαγιάς Πάσχα - ΕΚΚΛΗΣΙΑ ONLINE\nΠαρασκευή, 23 Απριλίου 2021 10:50\nΑρχική » ΝΕΑ » ΕΟΡΤΟΛΟΓΙΟ : Ποιοι γιορτάζουν σήμερα 23 Απριλίου- Αργία Πρωτομαγιάς Πάσχα\nΕορτολόγιο– Ποιοι γιορτάζουν σήμερα 23 Απριλίου: Μαρτύρων Ανατολίου και Πρωτολέοντος του στρατηλάτου, Μαρτύρων Δονάτου και Θερινού\nΣαν σήμερα 23 Απριλίου: 1941 Β’ Παγκόσμιος Πόλεμος: Συνεχιζόμενης Γερμανικής και Βουλγαρικής εισβολής ο Βασιλεύς Γεώργιος Β’ και η κυβέρνηση του Εμμανουήλ Τσουδερού επιβιβάζονται ώρα 02.00 σε αγγλικό υδροπλάνο στον όρμο Ελευσίνας και μεταφέρονται στη Κρήτη συνεχίζοντας εκεί τον Αγώνα.\nΣαν σήμερα 23 Απριλίου: 1944 Εκλογές σε ολόκληρη την κατεχόμενη και ελεύθερη Ελλάδα για την ανάδειξη των εκλεκτόρων Εθνικού Συμβουλίου της Κυβέρνησης του Βουνού, όπου ψηφίζουν για πρώτη φορά σε βουλευτικές εκλογές οι γυναίκες.\nΣαν σήμερα 23 Απριλίου: 1967 Ο Σογιούζ 1 εκτοξεύεται σε τροχιά μεταφέροντας τον κοσμοναύτη Βλαντιμίρ Κομάρωφ, ο οποίος σκοτώνεται κατά την επάνοδο στη Γη.\nΣαν σήμερα 23 Απριλίου: 1993 Ο λαός της Ερυθραίας ψηφίζει σε δημοψήφισμα υπέρ της ανεξαρτησίας του από την Αιθιοπία.\nΣαν σήμερα 23 Απριλίου: 1999 Αεροσκάφη του ΝΑΤΟ βομβαρδίζουν το κτίριο τής σερβικής ραδιοτηλεόρασης (RTS), σκοτώνοντας 16 εργαζόμενους σε αυτήν.\nΣαν σήμερα 23 Απριλίου: 1791 Τζέιμς Μπιουκάναν, 15ος πρόεδρος των Η.Π.Α.\nΣαν σήμερα 23 Απριλίου: 1857 Ρουτζέρο Λεονκαβάλο, Ιταλός συνθέτης\nΣαν σήμερα 23 Απριλίου: 1891 Σεργκέι Προκόφιεφ, Ρώσος συνθέτης\nΣαν σήμερα 23 Απριλίου: 1916 Γιάννης Μόραλης, Έλληνας ζωγράφος\nΣαν σήμερα 23 Απριλίου: 1967 Μελίνα Κανακαρίδης, Αμερικανίδα ηθοποιός\nΣαν σήμερα 23 Απριλίου: 1977 Τζον Σίνα, Αμερικανός παλαιστής\nΣαν σήμερα 23 Απριλίου: 1124 Αλέξανδρος Α’, βασιλιάς της Σκωτίας\nΣαν σήμερα 23 Απριλίου: 1827 Γεώργιος Καραϊσκάκης, Έλληνας στρατηγός\nΣαν σήμερα 23 Απριλίου: 1975 Γουίλιαμ Χάρτνελ, Άγγλος ηθοποιός\nΣαν σήμερα 23 Απριλίου: 1989 Αμανί Ντιορί, πρόεδρος του Νίγηρα\nΣαν σήμερα 23 Απριλίου: 2005 Ρομάνο Σκάρπα, Ιταλός καλλιτέχνης\nΣαν σήμερα 23 Απριλίου: 2007 Μπορίς Γιέλτσιν, Ρώσος πολιτικός\nΣαν σήμερα 23 Απριλίου: 2011 Σταύρος Ζώρας, Έλληνας τραγουδιστής\n1 χρόνο πριν ΒΙΝΤΕΟ, Γράφει το ΕΚΚΛΗΣΙΑ ONLINE, ΝΕΑ2021, 23 Απριλίου, ΑΡΓΙΕΣ, Βίοι Αγίων, Γεώργιος, γιορτάζει, ΓΙΟΡΤΑΖΕΙ ΣΗΜΕΡΑ, γιορτάζουμε, γιορτάζουμε σημερα, γιορταζουν, ΓΙΟΡΤΑΖΟΥΝ ΣΗΜΕΡΑ, ΓΙΟΡΤΗ, γιορτή σήμερα, εορτή, ΕΟΡΤΟΛΟΓΙΟ, Ορθοδοξία, Πάσχα, ΠΟΙΟΙ ΓΙΟΡΤΑΖΟΥΝ ΣΗΜΕΡΑ, Πρωτομαγιά, ΣΑΝ ΣΗΜΕΡΑ, σήμερα\nΑύριο τα θυρανοίξια του νέου καθεδρικού ναού κοντά στην ΑρχιεπισκοπήΕκδημία π. Σπυρίδωνα Καλομοίρη\nΟμιλία Αργολίδος Νεκταρίου στον Άγιο Παύλο στην Κόρινθο – “ΔΙΩΚΕΤΕ ΤΗΝ ΑΓΑΠΗΝ”\nΚαμπάνες κινδύνου για την Ορθοδοξία\nΓράφει ο Πρωτοπρεσβύτερος Θεόδωρος Ζήσης Ὁμότιμος Καθηγητὴς Θεολογικῆς Σχολῆς Α.Π.Θ.\nΚατερίνα Βρανά, κλείσιμο σχολείων, εμβόλιο ραντεβού lockdown- ΑΓΙΟΣ ΝΕΚΤΑΡΙΟΣ\nΑΓΙΟΣ ΝΕΚΤΑΡΙΟΣ ΓΙΟΡΤΗ : Γεννήθηκε στις 1 Οκτωβρίου του 1846 μ.Χ. στη Σηλυβρία της Θράκης από τον Δήμο και τη Βασιλική Κεφάλα και ήταν το πέμπτο από τα έξι παιδιά τους. Το κοσμικό του όνομα ήταν Αναστάσιος.\nΕΜΥ Καιρός: Έκτακτο δελτίο για σήμερα Τετάρτη 19 Αυγούστου\nΕΜΥ ΚΑΙΡΟΣ ΕΚΤΑΚΤΟ ΔΕΛΤΙΟ: Σήμερα Τετάρτη 19 Αυγούστου 2020, σύμφωνα με το έκτακτο δελτίο καιρού που εξέδωσε η ΕΜΥ αναμένονται στο βόρειο Ιόνιο και την Ήπειρο και βαθμιαία στα κεντρικά και βόρεια, τοπικές βροχές και σποραδικές καταιγίδες πιθανώς πρόσκαιρα ισχυρές στην ανατολική Μακεδονία και τη Θράκη τις απογευματινές ώρες. Τα φαινόμενα το βράδυ θα περιοριστούν στα βορειοανατολικά. Στις υπόλοιπες περιοχές αρχικά αίθριος καιρός με πιθανότητα μεμονωμένων καταιγίδων τις απογευματινές ώρες στα ηπειρωτικά ορεινά. Οι βόρειοι βορειοδυτικοί άνεμοι στο Ιόνιο, από το απόγευμα θα ενισχυθούν σε 5 με 6 μποφόρ.\nΣαν σήμερα 1 Μαρτίου: Καλό Μήνα-Μάρτιος\nΣΑΝ ΣΗΜΕΡΑ: Μάρτιος, καλό Μήνα για σήμερα 1 Μαρτίου. Εορτές της Ορθοδοξίας, σημαντικά ιστορικά, πολιτικά, κοινωνικά γεγονότα, γεννήσεις και θάνατοι που συνέβησαν σαν σήμερα 01 Μαρτίου. Το 1959 ο αρχιεπίσκοπος Μακάριος επιστρέφει στην Κύπρο ύστερα από τρία χρόνια εξορίας στις Σεϋχέλλες. Έχουν προηγηθεί οι Συμφωνίες Ζυρίχης και Λονδίνου.


Ο Υπουργός Εσωτερικών και Διοικητικής Ανασυγκρότησης κ. Παναγιώτης Κουρουμπλής, παραβρέθηκε και απηύθυνε χαιρετισμό, στην διημερίδα με θέμα: «Ελεγκτικό Συνέδριο και Δήμοι- Νομιμότητα, Διαφάνεια, Αποτελεσματικότητα» που διοργανώνουν σήμερα και αύριο (14 & 15 Απριλίου) σε κεντρικό ξενοδοχείο η Κεντρική Ένωση Δήμων Ελλάδας (ΚΕΔΕ) και το Ελεγκτικό Συνέδριο.\nΣτον χαιρετισμό του, ο Υπουργός Εσωτερικών επεσήμανε μεταξύ άλλων:\n«Το μήνυμα που στέλνει η διημερίδα σας με το τρίπτυχο «Νομιμότητα- Διαφάνεια – Αποτελεσματικότητα» αποφλοιώνει την πραγματικότητα και αγγίζει τον πυρήνα της. Θέλουμε Νομιμότητα, Διαφάνεια και Αποτελεσματικότητα, ώστε η Αυτοδιοίκηση να συμβάλλει στην ισόρροπη ανάπτυξη της χώρας, μέσα σε ένα πνεύμα συνεργασίας που εμπεδώνεται μέρα με την ημέρα όχι μόνο με τα θεσμικά όργανα αλλά και με κάθε δήμο χωριστά».\nΟ Υπουργός Εσωτερικών επεσήμανε ότι πράγματι, παρατηρούνται δυσκαμψίες στις σχέσεις Δήμων με τα ελεγκτικά όργανα και δη με το Ελεγκτικό Συνέδριο.\n«Πρέπει σ’ αυτή την διημερίδα να αναδειχθούν οι πτυχές αυτών των προβλημάτων ώστε όπου χρειάζεται νομοθετική παρέμβαση, αυτή να γίνει το ταχύτερο δυνατόν, προκειμένου να μην παράγονται αρνητικές εντυπώσεις εις βάρος της Αυτοδιοίκησης» σημείωσε χαρακτηριστικά.\nΟ ΥΠΕΣΔΑ αναφέρθηκε και στα μείζονα θέματα της συγκυρίας της διημερίδας.\nΠροανήγγειλε ότι ήδη συνιστάται η επιτροπή επαναθεσμοποίησης του Καλλικράτη. Εξέφρασε δε, την πεποίθηση, ότι η Επιτροπή θα προχωρήσει τις εργασίες της ώστε εντός του 2016 να έχει προχωρήσει η επαναθεσμοποίηση του Καλλικράτη, που στόχο έχει να οδηγήσει σε επιτελικό κράτος και σε αποσαφηνισμένες αρμοδιότητες της Αυτοδιοίκησης.\nΟλοκληρώνεται η σύνταξη νομοσχεδίου που θα δώσει σημαντικές λύσεις σε τρέχοντα προβλήματα σον χώρο της Αυτοδιοίκησης. Όπως υπογράμμισε ο ΥΠΕΣΔΑ, πριν δοθεί στη διαβούλευση το ν/σ θα αποσταλεί στους θεσμικούς εκπροσώπους της Αυτοδιοίκησης ΚΕΔΕ, ΕΝΠΕ, ΠΕΔ ώστε να καταθέσουν προτάσεις οι ίδιοι. «Δεν εννοούμε να αποφασίζουμε και να σχεδιάζουμε μέσα από τα γραφεία μας χωρίς να μπολιάζεται η προσπάθειά μας από όσους ζουν την καθημερινότητα αυτού του χώρου» διαβεβαίωσε. Επεσήμανε δε, ότι η κυβέρνηση θα τολμήσει και δεν θα υποκύψει στον πειρασμό των προηγούμενων κυβερνήσεων, προχωρώντας σε σταδιακή αποκατάσταση των οικονομικών της Αυτοδιοίκησης.\nΑναφερόμενος στο θέμα των αποφάσεων του ΣτΕ για τις παραλίες, ο κ. Κουρουμπλής, διαβεβαίωσε κατηγορηματικά τους παρισταμένους, ότι η βούληση της κυβέρνησης είναι να βρεθεί η κατάλληλη νομοθετική παρέμβαση και να επιστρέψουμε στο καθεστώς που ίσχυε μέχρι σήμερα. «Δεν μπορεί η Αυτοδιοίκηση να μην έχει λόγο» είπε ο Υπουργός χαρακτηριστικά.\nΩς προς το προσφυγικό και μεταναστευτικό, ο κ. Κουρουμπλής ευχαρίστησε για μια ακόμη φορά όσους δημάρχους συνέβαλαν στην αντιμετώπιση του προβλήματος. Χαρακτήρισε άδικο το να σηκώνουν κάποιοι Δήμοι όλο το βάρος και κάποιοι άλλοι να μην έχουν συνδράμει καθόλου. Σημείωσε δε, ότι η Ελλάδα διεκδικεί την μετεγκατάσταση 60.000 προσφύγων και μεταναστών σε άλλες χώρες κάτι που μπορεί να επιτευχθεί αν δουλέψουν σωστά οι διαδικασίες.


Ραγδαίες είναι οι εξελίξεις στον 3ο κύκλο του Μπρούσκο - NRG 98.5\nΡαγδαίες είναι οι εξελίξεις στον 3ο κύκλο του Μπρούσκο\nWritten by NewsRoom on 17/08/2015\nΜήνες προτού εισβάλλει στη ζωή της οικογένειας Ματθαίου, ο Πάτροκλος παρακολουθούσε στενά την καθημερινότητα όλων. Μία φωτογραφία που απεικόνιζε τη Δήμητρα στο πλευρό του δίδυμου αδελφού του, Νεκτάριου, ήταν αρκετή για να την ερωτευτεί. Η ανάγκη του να γίνει ένα μαζί της τον οδήγησε στα άκρα. Αψήφησε τον αδερφό του, αποκαλύπτοντας της τα συναισθήματα του.\nΗ προσέγγιση και το ενδιαφέρον του Πάτροκλου εντυπωσίασαν τη γυναίκα, η οποία δεν άργησε να ανταποκριθεί στο επίμονο φλερτ του. Παρόλο που στη ζωή του νεαρού μπήκε η Άννα, μετά το προξενιό που του έκανε ο πατέρας του, Διαμαντής, μία εβδομάδα πριν από τον γάμο του ο Πάτροκλος και η Δήμητρα πέρασαν μαγευτικές στιγμές στην Αθήνα και το Ιούνιο κρυφά από όλους. Ωστόσο, όταν επέστρεψαν στην Κύπρο, συνέχισαν κανονικά τις ζωές τους στο πλευρό των συζύγων τους, καταπιέζοντας τα θέλω και το συναισθήματα τους.\nΟι μέρες περνούν και η Άννα ανακοινώνει με χαρά στον Πάτροκλο πως σε λίγους μήνες θα φέρει στον κόσμο το πρωί το τους παιδί. Το άσχημο παρελθόν του Πάτροκλου, το οποίο έχει στιγματίσει τη ζωή του, ήταν ο λόγος που ο άντρας χάρηκε που θα γίνει πατέρας, καθώς θα προσφέρει στο παιδί του όλα όσα στερήθηκε εκείνος. Και εκεί που η ζωή του έχει μπει σε μία ευθεία, ξαφνικά η Δήμητρα του ανακοινώνει ότι αποφάσισε να χωρίσει τον Νεκτάριο, διότι έμαθε για την παράνομη σχέση του με την Αντιγόνη. Η είδηση αυτή από τη μία χαροποιεί τον Πάτροκλο, ενώ από την άλλη τον προβληματίζει. Ο νεαρός έρχεται αντιμέτωπος με ένα μεγάλο δίλημμα: να παρατήσει την εγκυμονούσα Άννα και τη ζωή που έχει καταφέρει να φτιάξει ή να αφήσει τον μεγάλο του έρωτα, τη Δήμητρα, να φύγει μια για πάντα από τη ζωή του; Ο Πάτροκλος πάνω στον παρορμητισμό του ανακοινώνει στη γυναίκα ότι θα την ακολουθήσει ζητώντας της μόνο λίγο χρόνο. Όμως, λίγες μέρες αργότερα, ένα σοβαρό ατύχημα που έχει π Αννα τρομοκρατεί τον Πάτροκλο, ο οποίος φοβάται για την εγκυμοσύνη της.\nΗ Αννα μεταφέρεται εσπευσμένα στο νοσοκομείο και ο Πάτροκλος αγωνιά τόσο για την υγεία τη δική της όσο και για το πώς θα εξελιχθεί η κύηση της. Το γεγονός ότι ο νεαρός ζητά λίγο χρόνο από τη Δήμητρα μέχρι να αναρρώσει π κοπέλα και να ξεπεραστεί ο κίνδυνος την απογοητεύει. Η Δήμητρα, η οποία έχει πληγωθεί αρκετές φορές στο παρελθόν από τον Νεκτάριο, αντιλαμβάνεται ηώς έρχεται σε δεύτερη μοίρα και στη ζωή του Πάτροκλου. Το μυαλό της θολώνει, καθώς η ζήλια και ο φόβος ότι ο Πάτροκλος δεν θα την ακολουθήσει την οδηγούν σε περίεργες σκέψεις. Ετσι καταλήγει ατό συμπέρασμα ότι πλέον δεν έχει να χάσει τίποτα στη ζωή της, αφού μετά την αποκάλυψη ότι ο Νεκτάριος για ένα μεγάλο χρονικό διάστημα διατηρούσε δεσμό με την κολλητή της Μελίνας, την Αντιγόνη, είναι αποφασισμένη να φανερώσει στην οικογένεια Ματθαίου και στην Άννα την παράνομη σχέση που διατηρούσε όλους αυτούς τους μήνες με τον Πάτροκλο.\nΟταν δε ανακοινώνει στον νεαρό την απόφαση της, εκείνος, φοβούμενος ότι θα έρθει αντιμέτωπος με όλους, προσπαθεί να τη μεταπείσει με κάθε τρόπο. Όμως, μία ερωτευμένη και πληγωμένη γυναίκα όπως Δήμητρα δεν διστάζει να φτάσει στα άκρα!\nTagged as 3ο κύκλο Μπρούσκο


dEASY - Νέα: Bill Gates: Να φορολογήσουμε τα robots\nΣυντάκτης: Deasy @ 20.02.2017\nΈνθερμος υποστηρικτής της ιδέας της φορολόγησης των ρομπότς που λόγω της αυτοματοποίησης αντικαθιστούν την ανθρώπινη εργασία στο επαγγελματικό περιβάλλον αποδεικνύεται ο Bill Gates, στη συνέντευξη που παραχώρησε στο Quartz. Ο ιδρυτής της Microsoft θεωρεί ότι τα χρήματα που θα συγκεντρώνονταν θα μπορούσαν να χρησιμοποιηθούν είτε για την φροντίδα των ηλικιωμένων είτε στην εκπαίδευση. Η ιδέα δεν είναι εντελώς καινούρια καθώς και στην Ευρώπη είχε εξεταστεί το ενδεχόμενο της φορολόγησης των ρομπότς, προσφέροντας πόρους για την εκπαίδευση εργαζομένων σε νέες δεξιότητες, ωστόσο δεν προχώρησε.\n«Οφείλουμε να έχουμε τη θέληση να αυξήσουμε το ύψος της φορολογόγηση της, ακόμα και επιβραδύνοντας το ρυθμό της αυτοματοποίησης» αναφέρει μεταξύ άλλων ο κ. Gates, προσθέτοντας ότι συμβαίνει ταυτόχρονα σε ένα ευρύ φάσμα εργασίας που είναι απαραίτητο να διαχειριστούμε αυτή τη μετατόπιση.\nΑνάμεσα στις ενδιαφέρουσες παρατηρήσεις του κ. Gates είναι η άποψη ότι ο ρυθμός με τον οποίο υλοποιείται η αυτοματοποίηση στο εργασιακό περιβάλλον, έχει ως αποτέλεσμα η καινοτομία τελικά να δημιουργεί φόβο στους ανθρώπους αντί για ενθουσιασμό. Τέλος, υποστηρίζει ότι η φορολόγηση θα πρέπει να γίνει με την παρέμβαση της κυβέρνησης, θεωρώντας ότι αποτελεί κομμάτι της συνολικής διαχείρισης των ανισοτήτων στην κοινωνία.


Fremont Street Experience (αξιοθέατο): Ξενοδοχεία σε κοντινή απόσταση\nFremont Street Experience (αξιοθέατο): Μάθετε περισσότερα\nFremont Street Experience (αξιοθέατο) - Τοποθεσία\nΝτάουνταουν Λας Βέγκας: Εδώ βρίσκεται το ακόλουθο σημείο ενδιαφέροντος: Fremont Street Experience (αξιοθέατο). Βρίσκεται σε μια φιλόξενη περιοχή, όπου οι ταξιδιώτες μπορούν να απολαύσουν κορυφαία σημεία ενδιαφέροντος, όπως τα παιχνίδια στο καζίνο και τις καταπληκτικές επιλογές διασκέδασης. Αν αναζητάτε τι μπορείτε να κάνετε στην περιοχή, γιατί δεν επισκέπτεστε τα ακόλουθα αξιοθέατα: Καζίνο Four Queens Casino και Μουσείο Μομπ;\nFremont Street Experience (αξιοθέατο): Μέρη διαμονής σε κοντινή απόσταση\nΔιαθέτουμε 66 ξενοδοχεία, για να διαλέξετε, σε απόσταση το πολύ 1,5 χλμ. από: Fremont Street Experience (αξιοθέατο). Σας προτείνουμε τις ακόλουθες επιλογές που είναι δημοφιλείς με τους ταξιδιώτες μας:\n• Ξενοδοχείο 3,5 αστέρων • Δωρεάν WiFi • 2 εστιατόρια • 3 μπαρ • Κεντρική τοποθεσία\nFremont Street Experience (αξιοθέατο) - Τι μπορείτε να δείτε και να κάνετε στη γύρω περιοχή\nFremont Street Experience (αξιοθέατο): Τι μπορείτε να δείτε στη γύρω περιοχή\nFremont Street Experience (αξιοθέατο): Τι μπορείτε να κάνετε στη γύρω περιοχή


drapetsonavolley: ΦΟΙΝΙΚΑΣ - ΠΑΟΚ ΣΤΟΝ ΤΕΛΙΚΟ ΤΗΣ Α1 ΑΝΤΡΩΝ\nΜε τον Σεπέδα να σταματά στους 29 πόντους ο ΠΑΟΚ επιβλήθηκε με 3-1 σετ επί του Ολυμπιακού στο κατάμεστο PAOK Sports Arena και πήρε την πρόκριση στον τελικό.\nΟ ΠΑΟΚ ολοκλήρωσε τη μεγάλη ανατροπή και κόντρα στον Ολυμπιακό. Οι παίκτες του Γιάννη Καλμαζίδη με όπλο τους το μπλοκ - άμυνα και ένα εκπληκτικό για τρία σετ Σεπέδα επιβλήθηκαν με 3-1 σετ επί των ερυθρόλευκων και σφράγισαν την παρουσία τους στα τελικά της Volleyleague.\nΟ ΠΑΟΚ μπήκε αγχωμένος στο παιχνίδι και στη συνέχεια ανέβασε την απόδοσή του φτάνοντας στη νίκη. Ο Σεπέδα ήταν και πάλι συγκλονιστικός τελειώνοντας το ματς με 23 πόντους από επίθεση, 2 άσου και 4 μπλοκ, ενώ Λι και Σμαραγδής βοήθησαν σημαντικά με τα μπλοκ τους και τους πρώτους χρόνους τους. Το εντυπωσιακό για τους παίκτες του Καλμαζίδη είναι ότι στο σετ που είχαν τη χειρότερη απόδοση στην υποδοχή (29% υποδοχή, 6% άριστες) ήταν εκείνο που πήραν και πιο εύκολα έχοντας όμως εξαιρετικά ποσοστά στην επίθεση.\nΟ Ολυμπιακός από την πλευρά του πάλεψε το ματς όσο περισσότερο μπορούσε, πήρε το πρώτο σετ, αλλά σημαντικοί του παίκτες, όπως ο Έγκλεσκαλνς βρέθηκαν σε εξαιρετικά μέτρια ημέρα. Αυτή τη φορά ο Πιάτσα επέλεξε να αφήσει τον Κοκκινάκη στον πάγκο με τον Όγκουρτσακ και τον Τσουκ να παίρνουν το βάρος σε υποδοχή και επίθεση. Όσο η υποδοχή δούλευα και ο Φιλίποφ μπορούσε να παίξει πρώτο χρόνο με τους Σπίνου και Σουλτανόπουλο όλα ήταν καλά για τον Ολυμπιακό, όταν όμως δεν συνέβαινε αυτό το μπλοκ του ΠΑΟΚ ήταν εκείνο που έκανε τη διαφορά.\nΟ δικέφαλος του Βορρά περιμένει να μάθει τον αντίπαλο του στον τελικό ο οποίος θα προκύψει στο ανάμεσα στο ζευγάρι του Φοίνικα Σύρου με την Κηφισιά. Όποια από τις δύο ομάδες και να προκριθεί θα ο ΠΑΟΚ θα πρέπει και πάλι να σπάσει την έδρα του αντιπάλου του αφού θα έχει μειονέκτημα έδρας.\nΤο ματς: O ΠΑΟΚ με όπλο το μπλοκ που του απέφερε 13 πόντους και με πολύ πάθος πήρε τη νίκη. Στο 1ο σετ το 5-3 του Ολυμπιακού με τον Σπίνου, πήρε... απάντηση από τον Λι που με πρώτο χρόνο και καλό σερβίς έκανε σερί 4-0 για το 9-5. Ο ΠΑΟΚ είχε τον έλεγχο στο σετ μέχρι το 19-16 όταν ο Κουρνέτας πήρε πόντο μετά από φάση διαρκείας.\nΟ Ολυμπιακός βελτίωσε την υποδοχή του και με σερί 3-0 προσπέρασε 21-20. Ο πρώτος χρόνος του Σπίνου και τα σερβίς του Έγκλεσκαλνς έδωσαν «πέναλτυ» στον Φιλίποφ για το 23-21. Ο Έγκλεσκαλνς έκανε φιλέ αλλά στην επόμενη φάση έκανε το 24-22 και το σετ έκλεισε ο Σπίνου μετά από φάση διαρκείας για το 25-22 και το 1-0.\nΠΑΟΚ (Καλμαζίδης): Χιμένες 13 (9/24 επ, 2 άσσοι, 2 μπλοκ, 41% υπ - 23% άριστες), Κουρνέτας 4 (3/3 επ, 1 άσσος), Σεπέδα 29 (23/50 επ, 2 άσσοι, 4 μπλοκ), Λι 10 (7/11 επ, 1 άσσος, 2 μπλοκ), Σμαραγδής 12 (8/12 επ, 4 μπλοκ), Γιαμπλόνσκι 8 (7/21 επ, 1 μπλοκ, 30% υπ - 11% άριστες) / Γκαράς (λ, 42% υπ - 21% άριστες), Ντίνας, Τερζής.\nΟΛΥΜΠΙΑΚΟΣ (Πιάτσα): Σουλτανόπουλος 7 (5/7 επ, 1 άσσος, 1 μπλοκ), Φιλίποφ 3 (2/4 επ, 1 άσσος), Έγκλεσκαλνς 14 (11/32 επ, 2 άσσοι, 1 μπλοκ), Τσουκ 8 (7/29 επ, 1 άσσος, 38% υπ - 19% άριστες), Όγκουρτσακ 15 (15/35 επ, 43% υπ - 17% άριστες), Σπίνου 14 (9/13 επ, 2 άσσοι, 3 μπλοκ) / Ταμπουρατζής (λ, 48% υπ - 13% άριστες), Γκούζντα (λ), Σακόγλου 2 (1/3 επ, 1 μπλοκ), Στιβαχτής, Κοκκινάκης 2 (2/2 επ), Παπαδόπουλος, Σφενδυλάκης.\nΟ Φοίνικας Σύρου με έναν τρομερό Ντόκιτς που είχε 37 πόντους επιβλήθηκε με 3-2 σετ επί της Κηφισιάς και πήρε την πρόκριση για τους τελικούς της Volleyleague.\nMε δύο ανατροπές από 1-0 και 2-1 σετ και μεγάλους πρωταγωνιστές τους Ντόκιτς, Πάρις και τον Παπαδόπουλο στο 4ο και 5ο σετ ο Φοίνικας Σύρου νίκησε τον ΑΟΠ Κηφισιάς με 3-2 σετ και προκρίθηκε στους τελικούς του πρωταθλήματος Volley League «Πάμε Στοίχημα» όπου θα αντιμετωπίσει τον ΠΑΟΚ με πλεονέκτημα έδρας. Ο τίτλος θα κριθεί στις 3 νίκες και οι τελικοί θα ξεκινήσουν την Τριτη 19 Απριλίου.\nΗ Σύρος φοράει τα γιορτινά της. Ο Φοίνικας προκρίνεται για δεύτερη φορά στην ιστορία του σε τελικούς μετά το 2012 και γίνεται η δεύτερη επαρχιακή ομάδα μετά την Ορεστιάδα (τη σεζόν 1997-98) που αποκτά πλεονέκτημα έδρας στους τελικούς.\nΗ Κηφισιά αγωνίστηκε με τον Κώστα Χριστοφιδέλη αλλά μετά το 4ο σετ έμεινε από δυνάμεις ο τραυματίας Ζόραν Γιοβάνοβιτς κι έτσι δε μπόρεσε να ολοκληρώσει το στόχο της ισοφάρισης. Η Κηφισιά κατατάσσεται στην 4η θέση της κατάταξης, πίσω από τον Ολυμπιακό.\nΦοίνικας Σύρου - Κηφισιά 3-2\nΤα σετ: 26-28, 25-23, 20-25, 25-22, 15-7 σε 137'.


Επίθεση στον Αρκά. Όταν η ηλιθιότητα παίρνει χρυσό μετάλλιο.\nΑπό TOM PAPATOLIS BLOG\nΔεν γνωρίζω γιατί αλλά θεωρώ την επίθεση στον Αρκά κάτι σαν ιεροσυλία. Αν μη τι άλλο μεγαλώσαμε διαβάζοντας Αρκά. Όταν μετανάστευσα πήρα μαζί μου μερικά από τα βιβλία του για τα σκοτεινά βράδια στην ξενιτιά. Δεν πήρα κανένα άλλο από τα εκατοντάδες βιβλία μου. Κατεβαίνοντας φέτος το καλοκαίρι για δουλειές στην Αθήνα πρώτη μου κίνηση ήταν να πάω σε ένα βιβλιοπωλείο για να αγοράσω τις νέες του εκδόσεις.\nΈνας τόσο ταλαντούχος σκιτσογράφος «θύμα» επίθεσης εκατοντάδων διανοητικά καθυστερημένων. Το κλασικό φαινόμενο της «ταμπέλας» για το οποίο έχω γράψει άρθρα στο παρελθόν. Ο Αρκάς είναι ΝΔ, είναι φασίστας κτλ. Η νεοελληνική βλακεία για μια ακόμα φορά στο απαύγασμά της.\nΟτιδήποτε δεν μας αρέσει, οτιδήποτε δεν .....................\nείναι αρκετά αριστερό ή δεξιό για τα γούστα μας πρέπει να πεθάνει. Η χώρα που γέννησε τη δημοκρατία και την ελευθερία έκφρασης.\nΔεν έχουμε καταλάβει ακόμα και αυτή την ύστατη ώρα ότι με την υπερβλακώδη συμπεριφορά μας έχουμε διώξει από τη χώρα οποιονδήποτε αξιόλογο άνθρωπο.\nΑν ο Αρκάς έγραφε στα Αγγλικά εξαρχής (και με κατάλληλο μάρκετινγκ) αυτή τη στιγμή θα ήταν στη λίστα Forbes.\nΌπως έχω γράψει πολλές φορές «ο Έλληνας δεν θαυμάζει αλλά ζηλεύει». Δεν ζηλεύει απλά αλλά φθονεί με μανιώδη λύσσα.\nΑρκά μη μασάς είμαστε εκατομμύρια ομογενείς σε όλο τον κόσμο (πολλοί σε θέσεις υψηλόβαθμες). Θα συνεχίσουμε να αγοράζουμε τα βιβλία σου και να τα φυλάμε προσεκτικά σε ζελατίνες στις βιβλιοθήκες μας σε όλο τον πλανήτη.\nΤα σκίτσα σου θα μας ζωγραφίζουν ένα πλατύ χαμόγελο σε κάθε ένα από τα σκοτεινά και βροχερά βράδια του παγωμένου βορά.\nΑναρτήθηκε από ΞΗΡΟΜΕΡΟNEWS στις 8/24/2016


Γράμμα της «συνέλευσης συντονισμού εργαζομένων-ανέργων Πρέβεζας», προς όλους τους εργαζόμενους και άνεργους της περιοχής. - ΤΟΜΗ στην ενημέρωση\nΚυριακή, 17/01/2021 | 17:05\nΓράμμα της «συνέλευσης συντονισμού εργαζομένων-ανέργων Πρέβεζας», προς όλους τους εργαζόμενους και άνεργους της περιοχής.\nΣπύρος Πλέουρας | 02/07/2017, 11:55 μμ | 0 σχόλια\nόλα για το κεφάλαιο και τις επενδύσεις,\nόλα για το πλεόνασμα των κερδών τους.\nΓια τον εργαζόμενο τα “αποφάγια”»!\nΕργαζόμενες, εργαζόμενοι, άνεργες, άνεργοι της Πρέβεζας\nΗ εργατική δυσαρέσκεια πρέπει να βρει αγωνιστικούς δρόμους.\nΟι προσπάθειες που γίνονται για να σπάσει η μοιρολατρία και η ηττοπάθεια υπονομεύονται σε περιεχόμενο, μορφές, οργάνωση και προοπτική από τον εργοδοτικό, κυβερνητικό συνδικαλισμό και τον «ταξικό» εργατοπατερισμό.\nΑν τα τρία προηγούμενα μνημόνια ήταν «προγράμματα» βίαιης επίθεσης στα εργατικά δικαιώματα για να υπερβεί ο ελληνικός καπιταλισμός την κρίση του και να διαφυλάξει τη θέση του στην ΕΕ, το 4ο είναι μνημόνιο «αιματηρής ανάπτυξης».\nΑποτελεί ένα σύνολο αντιδραστικών αναδιαρθρώσεων. Σταθεροποιεί το προηγούμενο καθεστώς υπερεκμετάλλευσης και θεμελιώνει το δόγμα: «όλα για το κεφάλαιο και τις επενδύσεις, όλα για το πλεόνασμα των κερδών τους. Για τον εργαζόμενο τα «αποφάγια» των 400 ευρώ, οι ανατροφοδοτούμενοι κύκλοι ανεργίας-ολιγόμηνης εργασίας με ελάχιστα δικαιώματα, η εκ περιτροπής εργασία, οι ομαδικές απολύσεις χωρίς κανένα νομικό εμπόδιο, οι βίαιες κατασχέσεις των αποθεμάτων της φτωχολογιάς, τα συσσίτια και το δωρεάν ράντζο στα νοσοκομεία για τους ανασφάλιστους».\nΑυτή είναι η σημερινή «ισορροπία» που θέλει το κεφάλαιο: το 1% να κατέχει το 60% του πλούτου. Οι φορολογικοί συντελεστές για τα κέρδη να μειώνονται στο 25% και στο 20% και για τους εργαζόμενους και τα μικρομεσαία στρώματα να εκτοξεύονται στο 50%. Οι τροπολογίες «της νύχτας» υπέρ εμπορικών μεγαθηρίων. Η προσφορά ελεύθερων χώρων, παραλιών, λιμανιών και πάρκων στους επιχειρηματίες και οι ηλεκτρονικές κατασχέσεις πρώτης κατοικίας για τους ανέργους και τους κατατρεγμένους.\nΓι’ αυτά περηφανεύεται ο ΣΥΡΙΖΑ και ο κ. Τσίπρας. Μόνο που τα μέτρα αυτά δεν τα υπογράφει ο λαός παρά μόνο οι βουλευτές που ζουν στον κόσμο της κ. Φωτίου και της κ. Αχτσιόγλου.\nΕργαζόμενες, εργαζόμενοι, άνεργες και άνεργοι Πρέβεζας,\nΤο 4ο μνημόνιο ανατρέπεται μόνο με ταξική, αντιΕΕ και αντικαπιταλιστική στρατηγική. Με αυτή θα αλλάξει ο συσχετισμός στο εργατικό κίνημα. Με λογική ρήξης με τα κέρδη και όχι με «παρακάλια» για επενδύσεις . Με λογική σύγκρουσης με την εργοδοτική δεσποτεία, και το ευρωμνημονιακό καθεστώς που τη στηρίζει. Όχι με υποταγή στην ανταγωνιστικότητα, την ελαστική εργασία και τα νέα project σύγχρονης χειρωνακτικής και διανοητικής εργασίας που ξεζουμίζουν, ειδικά τη νέα βάρδια της εργατικής τάξης.\nΟι ΓΣΕΕ, ΑΔΕΔΥ, είναι εχθρικές σε αυτή τη στρατηγική. Είναι απομεινάρια του παρελθόντος. Επιβιώνουν με την ανοιχτή συναλλαγή με τον ΣΕΒ, με τα τοπικά επιχειρηματικά συμφέροντα και τις κυβερνήσεις.\nΔιέξοδο δεν αποτελεί το ΠΑΜΕ η ηγεσία του οποίου αναπαράγει με την τακτική του τον εργατοπατερισμό στα συνδικάτα.\nΠολλοί κατανοούμε αυτή τη στρατηγική ανάγκη. Ήδη έχουμε κάνει αισθητή την εμφάνισή μας σε αρκετά σωματεία και κλάδους, στον κόσμο της επισφαλούς εργασίας. Πρέπει όμως να γίνουμε περισσότεροι, να οργανωθούμε περισσότερο, να πάρουμε περισσότερες και πιο τολμηρές πρωτοβουλίες ενάντια στην εργοδοσία, την ΕΕ και τις κυβερνήσεις. Να διευρυνθεί δηλαδή η ταξική πτέρυγα ενός νέου εργατικού κινήματος και σε αυτή την υπόθεση σε καλούμε να συμμετάσχεις.\nΤην εμφάνιση της «συνέλευσης συντονισμού εργαζομένων- ανέργων Πρέβεζας» τη θεωρούμε πολύ σημαντική και ελπιδοφόρα. Η προσπάθεια αυτή παρά τις αντιφάσεις και τα πισωγυρίσματα, έχει εξελιχτεί σε υπολογίσιμο κέντρο αγώνα στο κίνημα. Εμφανίζει αντιπροσωπευτικότητα από διάφορους κλάδους και χώρους εργασίας. Βάζει πολιτικό στίγμα και τακτική. Ριζοσπαστικοποιεί τις αντιστάσεις, οργανώνει την αλληλεγγύη και προβάλλει το συνδικαλισμό της βάσης και των συνελεύσεων. Οι δυσκολίες βέβαια είναι πολλές. Κυρίως αφορούν τη συσπείρωση δυνάμεων στους χώρους του δημόσιου, του ιδιωτικού τομέα και στην ελαστική εργασία, που σε μεγάλο βαθμό είναι και ασυνδικάλιστη.\nΗ «συνέλευση συντονισμού εργαζομένων-ανέργων Πρέβεζας» θα συνεχίσει να δίνει τη μάχη συσπείρωσης όλων των δυνάμεων που θέτουν και κατανοούν την ανάγκη ταξικής ανασυγκρότησης του κινήματος με πιο ριζοσπαστικές και ενωτικές πρωτοβουλίες μέσα αλλά και έξω από τα συνδικάτα με άλλες μορφές συλλογικότητας.\nΕργαζόμενες, εργαζόμενοι, άνεργες και άνεργοι της Πρέβεζας,\nΗ συναίνεση-ανοχή των εργαζομένων στην κυβέρνηση πρέπει να σταματήσει. Δεν πείθει ιδιαίτερα το δίλημμα «4ο μνημόνιο με νεοσυντηρητική αριστερά ή δεξιά στην κυβέρνηση». Τη «γραβάτα» που επιχειρεί να πνίξει την εργατική τάξη και τους αγώνες τη φοράνε πλέον και οι δύο. Το θέμα είναι να μην παγιδευτούμε ξανά σε σενάρια «εκλογικής αναμονής» ή σε νέους επίδοξους σωτήρες των καμερών και των διαταξικών αντιμνημονιακών καλεσμάτων ή σε «εθνικές» επιτροπές για τη διευθέτηση του χρέους.\nΧρειάζεται να συγκροτηθούμε σε ένα αγωνιστικό ενωτικό κέντρο που θα διακηρύξει τον ανένδοτο αγώνα απελευθέρωσης των εργαζομένων και του λαού από μνημόνια, ΕΕ, ΔΝΤ και επιχειρηματική δικτατορία. Με σχέδιο και υπομονή. Με διακηρυκτικό πλαίσιο αναγκών και διεκδικήσεων του σύγχρονου εργαζόμενου που θα σπάει τη «ζητιανιά» και τη διαπραγμάτευση της εξαθλίωσης. Που θα διεκδικεί τον πλούτο που παράγουμε, θα μπλοκάρει την πολεμική προετοιμασία, θα οργανώνει τη δημοκρατία της «ταξικής πάλης» απέναντι στο σύγχρονο αντεργατικό δίκαιο και τον κοινοβουλευτικό ολοκληρωτισμό. Και κυρίως να εμπιστευτούμε τους εαυτούς μας ως δημιουργούς της ιστορίας, να αντιλαμβανόμαστε τα πιο ριζοσπαστικά της σκιρτήματα, να την «ακούμε περισσότερο», να νοιώθουμε τμήμα της. Να μην αντιμετωπίζουμε τους εαυτούς μας ως εκλογικό πελάτη ή αντικείμενο για να «βγάζει συμπεράσματα».\nεπικοινωνία 6941645142 facebook: @ synsynprevezas


Μια φάση κι αυτή; ενδέχεται – Sraosha\nΜια φάση κι αυτή; ενδέχεται\nSraosha\tUncategorized\t Ιουνίου 24, 2007 0 Minutes\nΜε ρωτήσανε πολλοί τι σήμαινε το ‘αντίο’ στο προηγούμενο ποστάκι. Θα εγκαταλείψω το μπλογκ;\nΕίναι δύσκολο να εγκαταλειφθεί ένα μπλογκ, όπως έχει γράψει και ο θας εδώ:\nΚαι να φύγει κανείς από το μπλογκ του, δεν έχει πού να πάει. Το πολύ μέχρι το κρεβάτι, και πάλι πίσω. Άντε καληνύχτα, παίδες εν καμίνω. Εδώ θα βράσουμε, όλοι μαζί, στο ζουμί μας.\nΑπλώς, για μένα, άλλη μια θεματική ενότητα μάλλον έκλεισε οριστικά. Πριν μήνες έγραψα ότι θα «πάψω να ασχολούμαι με το σετάκι ‘Ελλάς-Ορθοδοξία-Δύση-Ορθολογισμός’ «. Νομίζω τώρα ότι δεν μπορώ άλλο να γράφω για το θέμα «ελληνική πραγματικότητα», γενικά, αφού πια δε βλέπω να μπορώ να το κάνω με εποικοδομητικό τρόπο. Άσε που είναι κουραστικό να επαναλαμβάνω όσα έχω ξαναπεί ή όσα λένε μεστότερα ή και ευστοχότερα άλλοι.\nΕντωμεταξύ, υπάρχει ένας ουδός αθλιότητας των προς συζήτηση θεμάτων αλλά και αποστροφής δικής μου, τον οποίο έχω διαβεί πια: βιντεάκια εξευτελισμών τραβηγμένα με κινητά — όπως οι πιτσιρικάδες απαθανατίζουνε τα εφηβικά γαμήσια τους και οι γονείς τα βήματα των παιδιών τους στην παραλία, άνθρωποι-μπάζα, ομόλογα και πολλά ανομολόγητα… Όπως ακριβώς το είπα: ζω την ελληνική πραγματικότητα σαν εφιάλτη, με φρίκη, αλλά περιμένοντας (ματαίως) ότι κάποια στιγμή θα ξυπνήσω.\nΘα το ρίξω λοιπόν στα πανανθρώπινα και υψιπετή, στον εσώτερο βίο και στον κόσμο των απολαύσεων — μάλλον κυρίως των αισθητικών και διανοητικών, αφού τα φαγιά τα έχουνε καπαρώσει άλλοι, τα ποτά σε κακοχαρακτηρίζουν, ενώ τα ερωτικά μαρτυρούν «αλογόκαυλες«, οπότε άσε. Ίσως έτσι καταφέρω και να πλησιάσω κάποια από τα μπλογκοκειμενικά πρότυπά μου: helion, kuk, alberich, George Le Nonce και άλλους.\nΣ’ αυτόν τον τελευταίο έβαλα ζεύξη γιατί άμα πας να τον βρεις από το γκουγκλ, πρόκοψες. Όσο για τον alberich, άστατος και άπιαστος, πότε εμφανίζεται, πότε λανθάνει. Τους άλλους δύο τους έχω διαφημίσει επαρκώς, ασιχτίρι πια. 😉\nΕυχαριστώ πάρα πολύ που διαβάζετε, πάντως.\nΔημοσιεύθηκε από Sraosha\n"Sraosha is Ormazd's messenger. He delivers revelations, shows men the paths of happiness, and brings them the blessings which Ormazd has assigned to their share. Another of his functions is to protect the true faith. He is called, in a very special sense, "the friend of Ormazd," and is employed by Ormazd not only to distribute his gifts, but also to conduct to him the souls of the faithful, when this life is over, and they enter on the celestial scene." George Rawlinson The Seven Great Monarchies Of The Ancient Eastern World, Vol 3.\tΔείτε όλα τα άρθρα του/της Sraosha\nΔημοσιεύτηκε Ιουνίου 24, 2007\nPrevious Post Συμπέρασμα\nNext Post Θερμοπληκτικό\n7 σκέψεις σχετικά με το “Μια φάση κι αυτή; ενδέχεται”\nΟ/Η gasireu λέει:\nΙουνίου 24, 2007 στο 4:03 μμ\nαγαπητέ shraosha, δυστυχώς ή ευτυχώς βαδίζετε το σωστό το δρόμο, τον the road not taken κατά Frost προς τις αλογογκάβλες και ακόμα παραπέρα.πορευόμενος διαμέσου μπάζων και φρίκης είστε η genuine φωνή της λογικής που σπανίζει. όσο για τα όνειρα το George, whatever! 🙂\nΙουνίου 24, 2007 στο 4:18 μμ\nκαι εγώ, ως μετίκιουλους ρήντερ, ήθελα να επισημάνω πως το σωστό είναι αλογογκάβλες. θα μου λείψει πάντως η «γκρίνια» σου. όσο για το τέλος: παρακαλώ, ευχαρίστησις μας….:-))\nΟ/Η π2 λέει:\nΙουνίου 24, 2007 στο 4:20 μμ\nΌπως αγαπάτε. Πάντως, ανεξαρτήτως των προθέσεών σας, «τα πανανθρώπινα και τα υψιπετή, ο εσώτερος βίος και ο κόσμος των απολαύσεων», μπορούν εξίσου καλά να φωτίζουν πλευρές της τρέχουσας, φρικώδους για σας (κατανοητό) πραγματικότητας. Ούτως ή άλλως, είναι δύσκολο να δραπετεύσουμε από το παρόν, το οποίο φοβάμαι θα βρει το δρόμο του να εισβάλει και στα γραπτά που το αποστρέφονται. :-)Εμείς ευχαριστούμε.\nΟ/Η Alberich λέει:\nΙουνίου 24, 2007 στο 10:25 μμ\nα)Θα είναι κρίμα να ισχύσει η απόφασή σου.β)Οι άλλοι τρεις, όντως γράφουν εξαιρετικά.γ)Καλό καλοκαίρι.\nΟ/Η thas λέει:\nΙουνίου 26, 2007 στο 6:25 μμ\nΕγώ πάντως δεν διαβάζω. Βλέπω τις εικόνες.(σε θέλει ο λαός σου, βρέέέέέέέ. Γύρνα πίσω. Δώσε πράμα που σαλεύει.)\nΟ/Η nikoxy λέει:\nΙουνίου 27, 2007 στο 11:07 πμ\nευχαριστούμε που μάς γράφετε[πιάνουν τόπο, ξέρετε…]\nΙουνίου 27, 2007 στο 11:38 πμ\nΧμ, παρεξήγηση. Μάλλον, δηλαδή.Δεν αφήνω το μπλογκ. Νόμισα ότι αυτό ξεκαθαρίστηκε στην αρχή της καταχώρισης. Επομένως, το «θα το ρίξω στα πανανθρώπινα…» αναφερότανε στη θεματική που θα ήθελα να ακολουθήσω από εδώ και πέρα.@gasireu: τι λέτε τώρα, έχουνε να με πούνε «σωστό» από τότε που δημηγόρησα ενώπιον του δεκαπενταμελούς υπέρ των κινητοποιήσεων για την Παιδεία (ποιων απ' όλες; ούτε εγώ θυμάμαι πια)@xilaren: Είμαι πχοιοτικότατος μπλογκάς και δεν μπορώ να πέσω στο επίπεδό σας.@π2: δύσκολο να δραπετεύσουμε από το παρόν, το οποίο φοβάμαι θα βρει το δρόμο του να εισβάλει και στα γραπτά που το αποστρέφονταιΠάλι δίκιο έχετε. Θα σας απαγορεύσω να μπαίνετε εδώ μέσα και να με διορθώνετε! :-p@alberich: Είπε ο γάιδαρος τον πετεινό κεφάλα, κρυψοκείμενε, ε κρυψοκείμενε!@thas: οι εικόνες δε θα λείψουν@nikoxy: επιφυλάσσομαι.


Ποιες είναι οι καλύτερες ψησταριές υγραερίου - Homeproducts\nPosted on February 7, 2021 February 7, 2021 by homepr\nΕίναι γεγονός ότι οι συνθήκες της ζωής μας έχουν αλλάξει από τη στιγμή που μπήκε στη ζωή μας ο κορωνοϊος. Οι νέες συνθήκες απαιτούν περισσότερη απομόνωση και να περνάμε περισσότερο χρόνο στο σπίτι. Επίσης λόγω των συνθήκων είναι αδύνατον να επισκεφτούμε ταβέρνες και εστιατόρια όπως το προηγούμενο διάστημα.\nΠοιος όμως δε θα ήθελε ένα καλό κόμματι κρέας στη σχάρα; Και σε ποιον δεν αρέσει η μυρωδία του φαγητού που ψήνεται στη σχάρα.\nΗ ψησταριά υγραέριού ή ψησταριά μπάρμπεκιου θα μπορούσαμε να πούμε ότι εν μέρη δίνει την παραπάνω αίσθηση.\nΑρχικά, ας δούμε ποια είναι τα πλεονεκτήματα μια ψησταριάς υγραερίου σε σχέση με μια ψησταριά με κάρβουνα.\n1 Πλεονεκτήματα ψησταριάς υγραερίου\n1.1 Τι να προσέξουμε κατά την αγορά μια ψησταριάς υγραερίου.\n1.1.1 Μέγεθος ψησταριάς αερίου\n1.1.2 Ψησταριές με ρύθμιση έντασης φωτιάς\n1.1.3 Καυστήρες ψησταριάς αερίου\n1.1.4 Πλάκες ψησίματος\n1.1.5 Υλικό κατασκευής ψησταριάς υγραερίου\n2 Ποιες είναι οι καλύτερες ψησταριές υγραερίου\nΠλεονεκτήματα ψησταριάς υγραερίου\nΓιατί να επιλέξει κάποιος μια τέτοια ψησταριά. Πρώτο και μεγάλο πλεονέκτημα είναι ο χρόνος. Μια ψησταριά που λειτουργεί με υγραέριο δε χρειάζεται καθόλου προετοιμασία, σε αντίθεση με μια ψησταριά με κάρβουνα. Με μια ψησταριά αερίου μπορείτε να ξεκινήσετε κατευθείαν το ψήσιμο. Δε χρειάζεται να περιμένετε να καούν τα κάρβουνα ή τα ξύλα. Αυτό σημαίνει ότι μπορείτε να ψήσετε το φαγητό που θέλετε ανά πάσα στιγμή.\nΑκόμα ένα πλεονέκτημα είναι η καθαριότητα. Με μια ψησταριά υγραερίου αποφεύγετε τις πιθανές βρωμιές που προκαλούνται από την χρήση του κάρβουνου.\nΤέλος πλεονέκτημα είναι και η θερμοκρασία. Χρησιμοποιώντας μια ψησταριά υγραερίου μπορείτε να έχετε σταθερή ή και ρυθμιζόμενη θερμοκρασία σε όλη τη διάρκεια του ψησίματος. Έτσι μπορείτε να έχετε την ίδια θερμοκρασία σε όλη την επιφάνεια της ψησταριές. Ή ακόμα να ρυθμίσετε διαφορετικές θερμοκρασίας σε διαφορετικά σημεία με εύκολο τρόπο.\nΠριν δούμε όμως ποιες είναι οι καλύτερες ψησταριές υγραερίου ας δούμε τι πρέπει να προσέξουμε κατά την επιλογή.\nΤι να προσέξουμε κατά την αγορά μια ψησταριάς υγραερίου.\nΜέγεθος ψησταριάς αερίου\nΤο πρώτο πράγμα το οποία θα πρέπει να σκεφτείτε πριν αγοράσατε μια ψησταριά είναι το μέγεθος. Στην αγορά θα βρείτε μικρές ψησταριές αερίου οι οποίες θα σας βολέψουν αν έχετε μικρό χώρο στο μπαλκόνι σας ή αν δεν έχετε αποθηκευτικούς χώρους.\nΑπό την άλλη μεριά, μια μικρή ψησταριά αερίου δε θα σας βολέψει αν ψήνετε συχνά για αρκετά άτομα. Θα χρειαστείτε να περνάτε περισσότερο χρόνο πάνω από την ψησταριά. Επίσης θα σας βοηθήσουν πολύ οι βοηθητικοί χώροι που έχουν στα πλαϊνά οι μεγάλες ψησταριές αερίου. Σε γενικές γραμμές αν ψήνετε συχνά φαγητά για 4 και πάνω άτομο καλό θα ήταν να αποφύγετε της μικρές ψησταριές bbq.\nΨησταριές με ρύθμιση έντασης φωτιάς\nΘα πρέπει να δείτε αν η ψησταριά έχει ρυθμιστές για την ένταση της φωτιάς. Αυτό θα σας βοηθήσει να ελέγχετε εύκολα τη θερμοκρασία και να κάνετε διαφορετικά ψησίματα.\nΚαυστήρες ψησταριάς αερίου\nΟι καυστήρες αποτελούν τη μηχανής μιας ψησταριάς αεριού. Οι καυστήρες από ανοξείδωτο ατσάλι είναι η καλύτερη επιλογή. Προσφέρουν αντοχή στην χρήση και σωστή κατανομή της φωτιάς\nΑρχικά θα πρέπει να προσέξετε το υλικό από το οποίο είναι κατασκευασμένες οι πλάκες ψησίματος. Το υλικό κατασκευής θα πρέπει να είναι ανθεκτικό καθώς υπάρχει περίπτωση να υπάρξει φθορά από τα ψησίματα και τα πλυσίματα.\nΕπίσης μπορείτε να δείτε αν η ψησταριά υγραερίου διαθέτει διαφορετικές πλάκες ψησίματος. Δηλαδή, αν έχουν μόνο την κλασική σχάρα ψησίματος ή αν διαθέτουν και πλάκα ψησίματος. Με την πλάκα θα έχετε τη δυνατότητα να ψήσετε με διαφορετικούς τρόπούς αλλά και να ψήσετε προϊόντα που δεν μπορούν να ψηθούν στη σχάρα.\nΥλικό κατασκευής ψησταριάς υγραερίου\nΤο υλικό κατασκευής της ψησταριάς είναι επίσης σημαντικό. Το καλό υλικό θα διασφαλίσει τη μακροζωία των ψησταριών που βρίσκονται σε εξωτερικούς χώρους. Οι καλές σχάρες είναι κατασκευασμένες από χυτό αλουμίνιο και ανοξείδωτο χάλυβα – άλλα μέταλλα είναι πιθανώς λιγότερο κατάλληλα.\nΨΗΣΤΑΡΙΑ ΥΓΡΑΕΡΙΟΥ CAMPINGAZ XPERT 100L\nΗ πρώτη επιλογή είναι μια οικονομική ψησταριά υγραερίου από την campingaz. Η ψησταριά έχει 2 καυστήρες από επινικελωμένο ατσάλι, πιεζοηλεκτρική ανάφλεξη για εύκολο άναμμα. Έχει ροδάκια για εύκολα μεταφορά ενώ έχει και χώρο στα πλαγία για να ακουμπάτε πράγματα. Η επιφάνια ψησίματος είναι από επισμαλτωμένο Ατσάλι (Εμαγιέ). Στα αρνητικά της ψησταριάς είναι το μικρό μέγεθος. Επίσης, δεν διαθέτει θερμόμετρο.\nΔείτε την ψησταρία εδώ\nΨΗΣΤΑΡΙΑ ΥΓΡΑΕΡΙΟΥ CAMPINGAZ 4 SERIES CLASSIC WLD\nΗ επόμενη πρόταση είναι μια ολοκληρωμένη λύση για bqq. Η ψησταριά διαθέτει 4 ρυθμιζόμενους καυστήρες ψησίματος. Έχει μεγάλη επιφάνεια ψησίματος και έτσι μπορείτε να ψήσετε άνετα για πολλά άτομα. Σας δίνει πολλές επιλογές ψησίματος καθώς περιλαμβάνει σχάρα ψησίματος, σχάρα ζεστάματος και υποδοχή σούβλας. Επίσης διαθέτει θερμόμετρο αναδιπλούμενα βοηθητικά ραφάκια από ξύλο ακακίας. Η συγκεκριμένη ψησταριά έχει λάβει πολύ καλές κριτικές από τους χρήστες.\nΔείτε την ψησταριά υγρερίου εδώ\nLANDMANN Triton PTS 3.0 Ψησταριά Υγραερίου\nΗ επόμενη πρόταση από τα εταιρεία Landmann έχει παρόμοια χαρακτηριστικά από την προηγούμενη ψησταριά. Διαθέτει θερμόμετρο, ενσωματωμένη πιεζοηλεκτρική ανάφλεξη, Δύο επισμαλτωμένες μαντεμένιες σχάρες, 3 ανεξάρτητα ρυθμιζόμενους ανοξείδωτους καυστήρες. Έχει αναδιπλούμενα πλαϊνά ράφια, 4 ρόδες με κλείδωμα. Με την ψησταριά αυτή θα ψήσετε άνετα για 12 άτομα.\nΔείτε την ψησταριά bbq εδώ\nΨησταριά BBQ Υγραερίου Με 5 Καυστήρες UNIMAC 661318\nΤέλος μια πρόταση από την εταιρεία Unimac η οποία έχει πολύ καλές κριτικές από τους χρήστες. Πρόκειται για μια μεγάλη ψησταριά με 5 εστίες και πλαϊνό μάτι μαγειρέματος. Με την ψησταριά αυτή έχετε μια κουζίνα στο μπαλκόνι ή στον κήπο σας. Έχει σχάρα από μαντέμι (εμαγιέ), σχάρα ζεστάματος, θερμόμετρο inox, δυνατότητα χρήσης σούβλας και\nΔείτε τιμή για την ψησταριά υγραερίου εδώ\nMην ξεχάσετε ότι αφού προμηθευτείτε την ψησταριά αερίου που σας ταιριάζει θα πρέπει να αποκτήσετε και τον κατάλληλο εξοπλισμό. Θα πρέπει να έχετε λαβίδες, τσιμπίδες και σπάτουλες οι οποίες είναι κατάλληλες για ψησταριές.


my magazine: Brownies σοκολάτας με αλμυρή καραμέλα\nΠαράθυρο ή διάδρομος; Δουλειά ή κοπάνα; Έξω με φίλους ή μέσα με πίτσα; Ή μέσα με σουβλάκια; Διλήμματα παντού και πάντα. Δεν έχεις λύση για όλα, ούτε και εμείς.\nΔε μπορούμε να σε βοηθήσουμε με σκληρές επιλογές της καθημερινότητας όπως πατατάκια σκέτα ή ρίγανη, ούτε να διαλέξεις τι χρώμα θα βάψεις το μαλλί (τέτοια ερωτήματα είναι καταδικασμένα να μένουν για πάντα αναπάντητα).\nΑυτό που μπορούμε να κάνουμε είναι να δώσουμε ένα τέλος στο πιο βασανιστικό δίλημμα μια μακριάς μέρας γεμάτης πείνα και αναποφασιστικότητα: Αλμυρό ή γλυκό. Και η απάντηση είναι απελευθερωτική.


Sofiascomments: Η καταπίεση της τηλε-εκπαίδευσης.\nΈχουμε κλείσει ήδη αρκετές βδομάδες μάθημα μπροστά στον υπολογιστή αλλά εκτός από τα εμφανή προβλήματα που υπάρχουν με τις κακές συνδέσεις , την ποιότητα ήχου και τις σπασμένες οθόνες έχουν αρχίσει να εμφανίζονται και άλλα που γεμίζουν ανησυχία τους γονείς και δημιουργούν μεγάλη πίεση στα παιδιά.\nΣτο σχολείο υπάρχουν τα διαλλείματα που τα παιδιά έχουν την δυνατότητα να τρέξουν να παίξουν, να εκτονώσουν την ενεργητικότητα τους και να την διοχετεύσουν στο παιχνίδι .\nΣτο σπίτι πάλι, οι μέρες περνούν χωρίς την κίνηση και την εκτόνωση. Χωρίς τους φίλους τους και τους αντιπάλους τους στο παιχνίδι.\nΥπάρχουν υπερκινητικά παιδιά, άλλα με πολλές άλλες δυσκολίες στην μάθηση και άλλα με ευαισθησίες που γίνονται πιο οξύνονται εξ αιτίας της απομόνωσης τους.\nΠως αντιμετωπίζουν οι εκπαιδευτικοί και οι γονείς όλα αυτά ενώ ταυτόχρονα πρέπει να διαχειριστούν τα δικά τους προβλήματα?\nΗ αλήθεια είναι ότι όση καλή διάθεση και να υπάρχει, το πρόγραμμα που πρέπει να βγει δεν αφήνει πολλά περιθώρια για να ελιχθούν και να έχουν ένα καλύτερο αποτέλεσμα για το καθένα ξεχωριστά.\nΤο πρόγραμμα είναι βαρύ για πολλά παιδιά -κυρίως Γυμνασίου και Λυκείου- με πολλά φροντιστήρια με αποτέλεσμα πολλές ώρες να προστίθενται σε αυτές του σχολείου.\nΌλα αυτά έχουν αρχίσει και βαραίνουν στην παιδική ψυχολογία και επιβάλλεται να υπάρχει άσκηση και βόλτα, έστω και με το ζόρι.\nΗ σωστή διατροφή επίσης παίζει τον ρόλο της αλλά και η διαμόρφωση όσο είναι το δυνατόν του χώρου που κάνει μάθημα με τον κατάλληλο φωτισμό, και πολλές φορές την κατανόηση των δασκάλων στα παιδιά για να σηκωθούν και να κάνουν βόλτα στο δωμάτιο.\nΤο να κάνεις υπομονή, είναι μια κουβέντα. Το πως και πόσο μπορούν τα παιδιά να το αντέξουν, είναι κάτι άλλο. Ίσως το πρόγραμμα των χωρών που έχουν υιοθετήσει τέτοιου είδους εκπαίδευση με επιτυχία, θα ήταν μια κάποια βοήθεια.\nΜε λίγα λόγια, αν είναι να συνεχιστεί αυτή η κατάσταση θα πρέπει\nΠρώτον να έχουμε καλύτερη σύνδεση,\nΔεύτερον να οργανωθεί ένα νέο πρόγραμμα στα παιδιά στο σπίτι με άσκηση και άλλες δραστηριότητες που θα τους επιτρέψουν να εκτονωθούν και να δημιουργήσουν.\nΠΑΓΚΟΣΜΙΕΣ ΗΜΕΡΕΣ ΜΑΡΤΙΟΣ Πανελλήνια Ημέρα κατά της Σχολικής Βίας και του Εκφοβισμού Η 6η Μαρτίου έχει καθιερωθεί από το Υπουργείο Παιδεία...\nΑιολικά στην Εύβοια (162)


Ανατροπή σκηνικού με Μαρκόπουλο - Δόξα Λευκάδας - SPORT 24\nΑνατροπή σκηνικού με Μαρκόπουλο\nΕπιμέλεια: Σπύρος Καβαλιεράτος Δημοσίευση: 14 Σεπ. 2016 16:05\nΠρο των πυλών των αποφάσεων για τον προπονητή που θα ηγηθεί της προσπάθειας στην Basket League βρίσκονται στη Δόξα Λευκάδας. Ανατροπή σκηνικού με τον Χάρη Μαρκόπουλο να είναι ο "εκλεκτός" για να διαδεχθεί τον Φώτη Τακιανός.\nΗ Δόξα Λευκάδας πήρε τη wild card για την Basket League της νέας αγωνιστικής περιόδου, με τις "μηχανές" να δουλεύουν στο "φουλ" για να κλείσουν όλα τα ανοιχτά μέτωπα. Οι διοικούντες τον σύλλογο "τρέχουν" όλα τα θέματα που αφορούν τη σύσταση της ΚΑΕ, αλλά ταυτόχρονα φροντίζουν για αγωνιστικά θέματα.\nΠρώτο και κυριότερο αυτό του προπονητή, το οποίο ακολούθως θα δρομολογήσει όλες τις μεταγραφικές εξελίξεις. Ο Φώτης Τακιανός δεσμεύεται με έναν ακόμη χρόνο συμβολαίου, αλλά αυτή τη στιγμή οι πιθανότητες δεν δείχνουν να είναι με το μέρος του. Η περιρρέουσα ατμόσφαιρα στο νησί κάνει λόγο για προσπάθειες που γίνονται προκειμένου να "σπάσει" η συμφωνία που υπεγράφη πέρσι το καλοκαίρι, με κύριο γνώμονα να προκύψει συνεργασία με τον Χάρη Μαρκόπουλο.\nΣύμφωνα με πληροφορίες του Sport24.gr, ο νεαρός προπονητής, που άφησε εξαιρετικές εντυπώσεις την προηγούμενη διετία με τον Κόροιβο, είναι ο "εκλεκτός" της διοίκησης των νεοφώτιστων για τη θέση του πρώτου προπονητή. Κάτι που πάντως θα οριστικοποιηθεί (θετικά ή αρνητικά) τις επόμενες ημέρες, οπότε και θα υπάρξει η τελική επαφή των δύο πλευρών. Δεδομένα πάντως, ο πρώην προπονητής του Κοροίβου τα είπε με τους ανθρώπους της Δόξας Λευκάδας πριν από μερικές ημέρες (πριν την απόκτηση της wild card) περισσότερο σε φιλολογικό επίπεδο, ενώ την Τρίτη (13/9) έγινε ραντεβού με τον Κώστα Φλεβαράκη, το οποίο όμως δεν ευδοκίμησε, αφού ο έμπειρος τεχνικός απάντησε αρνητικά.\nΈτσι, οι νεοφώτιστοι στράφηκαν εκ νέου στον Χάρη Μαρκόπουλο, ο οποίος θα καθίσει στον πάγκο της ομάδας, μόλις η συνεργασία με τον Φώτη Τακιανό λυθεί τυπικά.


Επίσκεψη της Ινδής υφυπουργού Εμπορίου και Βιομηχανίας Smt. Anupriya S. Patel στην Ελλάδα - ΕΛΛΗΝΟ-ΙΝΔΙΚΗ ΕΤΑΙΡΕΙΑ ΠΟΛΙΤΙΣΜΟΥ & ΑΝΑΠΤΥΞΗΣ\nΔημοσιεύτηκε στισ 14 Απριλίου 2022 16 Απριλίου 2022 από elinepa\nΗ υφυπουργός κα. Anupriya Singh Patel με τον Πρέσβη της Ινδίας κ. Amrit Lugun και μέλη της Ινδικής Κοινότητας μπροστά από το άγαλμα του Μαχάτμα Γκάντι στην Αθήνα\nΣυνάντηση της Ινδής υφυπουργού και μελών της αποστολής της με τον υφυπουργό Ανάπτυξης & Επενδύσεων κ. Χρίστο Δήμα.\nSmt. Anupriya Singh Patel με τον κ. Δημήτρη Μιμίκο και τον κ. Αντώνη Παπαδόπουλο\nΚατηγορίεςΕΠΙΣΗΜΕΣ ΕΠΙΣΚΕΨΕΙΣ, ΝΕΑ & ΕΚΔΗΛΩΣΕΙΣ, ΟΙΚΟΝΟΜΙΑ & ΤΟΥΡΙΣΜΟΣ\nΠροηγούμενο άρθροΠροηγούμενη Εορτασμός Αποφοίτων του ICCR στην Ελλάδα\nΕπόμενο άρθροΕπόμενο Η ζοφερή επικαιρότητα της Ιλιάδας και της Μαχαμπαράτα


Σάμος: Χιλιάδες άνθρωποι εγκλωβισμένοι σε ένα ακόμα νησί-φυλακή | Τέταρτο\nHome / ΑΠΟΨΕΙΣ / Σάμος: Χιλιάδες άνθρωποι εγκλωβισμένοι σε ένα ακόμα νησί-φυλακή\n5 Φεβρουαρίου 2019, 09:32 1034 Προβολές\n© Dimitris Michalakis/GCR\nΣε άλλο ένα κολασμένο στρατόπεδο προσφύγων – αποθήκη ψυχών με απάνθρωπες συνθήκες μετατρέπεται το προσφυγικό camp της Σάμου όπου συνυπάρχουν σκουπίδια, ποντίκια, λύματα και 4.200 στοιβαγμένοι – εγκλωβισμένοι πρόσφυγες, σε ένα χώρο που μπορεί να φιλοξενήσει περίπου 700.\nΧιλιάδες πρόσφυγες στο ΚΥΤ της Σάμου δίνοντας αγώνα καθημερινής επιβίωσης στερούμενοι τα απολύτως αναγκαία προσπαθούν απλά να επιζήσουν, χωρίς σωστή παροχή πόσιμου νερού, χωρίς γιατρούς και ιατρικοφαρμακευτική περίθαλψη, με ακατάλληλο και σε μικρές ποσότητες φαγητό, χωρίς θέρμανση, χωρίς καμιά λειτουργική τουαλέτα, χωρίς να έχουν τίποτα να περιμένουν. Οικογένειες και παιδιά που ζουν κάτω από δένδρα, μέσα σε λασπωμένα ρέματα και χωράφια, σε αυτοσχέδιες σκηνές και παραπήγματα, με ανύπαρκτες συνθήκες υγιεινής.\nΟι τραγικές και απάνθρωπες συνθήκες στο κολασμένο «στρατόπεδο συγκέντρωσης» προσφύγων στη Σάμο αλλά και η εξαιρετικά αργή και προβληματική διαδικασία αίτησης ασύλου των προσφύγων που ζουν εκεί αποτυπώνονται μέσα από τη συνέντευξη που παραχώρησε στο tetartopress.gr, η δικηγόρος Μαρίζα Κορωνιώτη μέλος της Νομικής Υπηρεσίας του Ελληνικού Συμβουλίου για τους Πρόσφυγες στο νησί.\nΠοια είναι η δραστηριότητα του Ελληνικού Συμβουλίου για τους Πρόσφυγες στη Σάμο;\nΗ Μη Κυβερνητική Οργάνωση «Ελληνικό Συμβούλιο για τους Πρόσφυγες» (ΕΣΠ) δραστηριοποιείται στη Σάμο από το Νοέμβρη του 2016 προσφέροντας δωρεάν νομική συνδρομή στους αιτούντες άσυλο. Από τότε που ξεκινήσαμε ήταν πάντα δύο δικηγόροι στην ομάδα και ένας διερμηνέας συνεπικουρούμενοι από συνάδελφους στην Αθήνα όπου εκεί είναι το συντονιστικό μας και τα κεντρικά. Υπάρχει φυσικά και διερμηνεία μέσω τηλεφώνου για ανθρώπους που δεν μιλούν αραβικά.\nΑυτό που προσφέρουμε εμείς είναι δωρεάν νομική συνδρομή, κάτι το οποίο είναι πολύ σημαντικό μιας και η πληροφόρηση που λαμβάνει ο κόσμος εδώ για τις υποθέσεις τους είναι ελλειμματική.\nΓιατί είναι ελλειμματική η πληροφόρηση; Υπάρχουν άλλοι δικηγόροι στο νησί ή είσαστε μόνο δύο για ολόκληρο το camp;\nΤο camp, δηλαδή το Κέντρο Υποδοχής και Ταυτοποίησης στο Βαθύ της Σάμου, έχει χωρητικότητα για 700 άτομα. Αυτή τη στιγμή, υπάρχουν στο νησί, 4.200 αιτούντες άσυλο. Στο camp μένουν περίπου οι 4.000 από αυτούς. Αυτό πρακτικά σημαίνει, πως έχει καλυφθεί έξι φορές η χωρητικότητα. Όσον αφορά τη νομική συνδρομή, από το ΕΣΠ, είμαστε εμείς οι δύο. Υπάρχουν άλλοι τέσσερις δικηγόροι από άλλες οργανώσεις. Ουσιαστικά λοιπόν για 4.200 αιτούντες άσυλο -αλλά και για 4.600 που είχε φτάσει το αμέσως προηγούμενο διάστημα- είμαστε συνολικά έξι δικηγόροι. Αναφέρομαι στους δικηγόρους οι οποίοι προσφέρουν δωρεάν συνδρομή γιατί νομίζω πως αυτό είναι και το πρωτεύον, αφού οι άνθρωποι εδώ δεν μπορούν να πληρώνουν τον δικηγόρο. Είναι και κάποιοι οι οποίοι το κάνουν αλλά η μεγάλη πλειοψηφία δεν μπορεί.\nΣτο ΕΣΠ σαν οργάνωση έχουμε “Open Door Policy”, δηλαδή ανοιχτή πόρτα που ο καθένας μπορεί να έρθει και να ρωτήσει ό,τι θέλει όσον αφορά στο αίτημα ασύλου και στη διαδικασία. Ξεκινάμε παρέχοντας ενημέρωση για οτιδήποτε μέχρι και τον τρίτο βαθμό εξέτασης του αιτήματος (αίτηση ακύρωσης) ενώπιον του διοικητικού εφετείου. Γενικά προσφέρουμε συνδρομή από την αρχή μέχρι το τέλος της διαδικασίας με ότι αυτό συνεπάγεται. Ακόμα, επειδή αυτή τη στιγμή δεν υπάρχει στην ομάδα μας εδώ κάποιος κοινωνικός λειτουργός ή ψυχολόγος, εμείς ως δικηγόροι έχουμε αναλάβει και την παροχή τέτοιων υπηρεσιών στους αιτούντες έτσι ώστε να τους φέρουμε σε επαφή με τις ιατρικές και ψυχοκοινωνικές υπηρεσίες οι οποίες ζητούνται σχεδόν από την πλειοψηφία τους.\nΗ νομική βοήθεια που λαμβάνουν οι πρόσφυγες στη Σάμο αφορά μόνο τις αιτήσεις ασύλου ή υπάρχουν και άλλα ζητήματα που τους εξυπηρετείτε;\nΣτη Σάμο η νομική συνδρομή αφορά οτιδήποτε έχει να κάνει με την αίτηση ασύλου τους. Από εκεί και πέρα αν π.χ. μια αιτούσα άσυλο έχει πρόβλημα με το σύζυγό της και θέλει να χωρίσει ή αν είναι θύμα βίας εννοείται πως και σε αυτό θα προσφέρουμε βοήθεια αλλά ως επί το πλείστον η παρουσία μας αφορά ότι έχει να κάνει με την αίτηση ασύλου. Από έκδοση πιστοποιητικών, σύνταξη δικογράφων, προετοιμασία συνέντευξης, σύνταξη υπομνημάτων για πρώτο και δεύτερο βαθμό κ.α.\nΠοια είναι η διαδικασία με την οποία προσεγγίζετε τους πρόσφυγες;\nΣτη Σάμο δεν έχουμε κάποιο χώρο εντός του camp. Έχουμε ένα γραφείο στο οποίο ο κάθε αιτών μπορεί να έρθει και να συζητήσουμε την υπόθεσή του ή να μας ρωτήσει οτιδήποτε θέλει συγκεκριμένες ώρες και μέρες. Το camp εδώ δεν είναι κλειστό. Οι άνθρωποι οι οποίοι μένουν στη Σάμο τους έχει τεθεί γεωγραφικός περιορισμός εντός του νησιού. Σκεφτείτε το σαν μια μεγάλη φυλακή που μπορούν να κινηθούν όπου θέλουν μέσα σε αυτή. Όποτε έρχονται οι ίδιοι και μας βλέπουν.\nΤώρα, για το πως μαθαίνουν οι πρόσφυγες για την ύπαρξη των δικηγόρων. Μέσα στο camp υπάρχει ένα κοντέινερ της Ύπατης Αρμοστείας του ΟΗΕ όπου ο καθένας που διανέμει στο camp μπορεί να πάει και να ζητήσεις πληροφορίες. Εκτός αυτού διοργανώνουν και κάποια info sessions. Υπάρχει πάντως πολύ κόσμος, ιδιαίτερα τώρα με τα προβλήματα υπερπληθυσμού, που δεν ξέρει ότι υπάρχουν δικηγόροι ή δεν ξέρει τι είναι αυτοί οι δικηγόροι. Υπάρχουν άνθρωποι οι οποίοι το αίτημά τους απορρίπτεται ακόμα και σε δεύτερο βαθμό και δεν είχαν ποτέ νομική συνδρομή. Αυτό είναι πολύ σημαντικό γιατί ουσιαστικά δεν γίνεται εξατομίκευση της κρίσης επί του αιτήματός τους και συναντούμε το φαινόμενο οι άνθρωποι αυτοί να αντιμετωπίζονται απλά σαν αριθμοί.\nΣε σχέση με τους 4.200 που έχουμε «φιλοξενούμενους» στο στρατόπεδο θέλετε να μου πείτε πως προχωρούν οι αιτήσεις ασύλου; Έχουν όλοι δικαίωμα να αιτηθούν άσυλο και τι σημαίνει χρονικά αυτή η διαδικασία;\nΌλοι όσοι είναι εδώ έχουν δικαίωμα υποβολής αιτήματος. Είναι μία διαδικασία η οποία είναι εξαιρετικά αργή και προβληματική για διάφορους λόγους. Όταν κάποιος έρχεται στο νησί, καταγράφεται, του παίρνουν αποτυπώματα και τον ρωτούν αν θέλει να υποβάλει αίτημα ή όχι. Η συντριπτική πλειοψηφία επιθυμεί να υποβάλει αίτημα. Κατόπιν αυτού περνάει γύρω στον ενάμιση μήνα μέχρι να γίνει η πλήρης καταγραφή του αιτήματος. Έπειτα δίνεται στους ανθρώπους ένα ραντεβού για συνέντευξη. Αυτή είναι η πρώτη συνέντευξη στην οποία παίρνουν στον άνθρωπο ένα μικρό ιστορικό με τα βασικά στοιχεία του ώστε να καταγραφεί και να πάρει το δελτίο αιτούντος άσυλο. Από κει και πέρα όταν θα πάρει το δελτίο θα του δοθεί ημερομηνία συνέντευξης, η οποία είναι συνέντευξη ουσίας γιατί ρωτάται για ποιο λόγο εγκατέλειψε τη χώρα του, για ποιο λόγο θεωρεί ότι πρέπει να του δοθεί άσυλο κ.α. Από τη στιγμή που θα γίνει πλήρης καταγραφή μέχρι τη διαδικασία της συνέντευξης μπορεί να περάσει και ένας χρόνος ή και παραπάνω.\nΥπάρχουν εξαιρέσεις σε αυτές τις διαδικασίες; Υπάρχουν κάποιες ειδικές ομάδες πληθυσμού οι οποίες να αντιμετωπίζονται ίσως με περισσότερη προσοχή;\nΣτα νησιά ασχολούμαστε πάρα πολύ με την έννοια της ευαλωτότητας που υπάρχει στο νομό 4375/2016 και στην ουσία λέει ότι κάποιες περιπτώσεις ανθρώπων εξαιρούνται του γεωγραφικού περιορισμού. Ουσιαστικά αυτοί λαμβάνουν δελτίο εξάμηνης διάρκειας και μπορούν να φύγουν στην ενδοχώρα ωσότου να εκδοθεί η απόφαση επί του ζητήματος ασύλου τους. Η ευαλωτότητα έχει να κάνει με εμφανή χαρακτηριστικά των ανθρώπων, όπως π.χ. η εγκυμοσύνη, αλλά και με μη εμφανή όπως π.χ. η υποβολή σε βασανιστήρια. Δηλαδή αν κάποιος αποτελεί θύμα βασανιστηρίων, κάτι το οποίο είναι εξαιρετικά σύνηθες σε ανθρώπους από τη Συρία και το Ιράκ αλλά ακόμα περισσότερο σε αυτούς που έρχονται από αφρικανικά κράτη. Υπάρχουν άνθρωποι οι οποίοι ποτέ δεν θα αναγνωριζόταν η ευαλωτότητα τους -το οποίο είναι πολύ σημαντικό για μία υπόθεση και νομικά και για τον ίδιο τον άνθρωπο- αν δεν τύχαιναν νομικής συνδρομής.\nΑπό την άλλη υπάρχουν ομάδες πληθυσμού οι οποίες αντιμετωπίζονται με προβληματικό τρόπο. Ένα παράδειγμα είναι πως για τους αιτούντες από τη Συρία, το Ιράκ και κάποια άλλα κράτη την πρώτη συνέντευξη τη διεξάγει η EASO (European Asylum Support Office). Η EASO είναι ευρωπαϊκός οργανισμός ο οποίος συνεπικουρεί την Ελληνική υπηρεσία ασύλου στην εξέταση των αιτημάτων ασύλου. Σύμφωνα με το νόμο δεν δικαιούται να εκδίδει αποφάσεις απλώς να συνεπικουρεί. Ωστόσο η εμπλοκή της στη διαδικασία των αιτημάτων ασύλου είναι προβληματική. Για τους ανθρώπους που είναι από τη Συρία η πρώτη συνέντευξη -δηλαδή εκεί που αποφασίζεται αν είναι παραδεκτό το αίτημά τους- διεξάγεται από τη EASO και για όλους βγαίνει η ίδια απόφαση. Αυτό σημαίνει ότι υπάρχει ένα προδιατυπωμένο κείμενο στο οποίο αλλάζουν μόνο τα στοιχεία του αιτούντα. Η πλειοψηφία των αιτημάτων κρίνονται απαράδεκτα στη βάση ότι η Τουρκία αποτελεί ασφαλή χώρα και βγαίνει η ίδια απόφαση. Αυτό υποτίθεται ότι βασίζεται στην κοινή δήλωση μεταξύ Ευρωπαϊκής Ένωσης και Τουρκίας.\n© CEAR: Comisión Española de Ayuda al Refugiado\nΕκτός από τη νομική υποστήριξη, οι άλλες υπηρεσίες στο camp της Σάμου, παρουσιάζουν και αυτές προβλήματα;\nΥπάρχει υποστελέχωση του camp σε ότι αφορά όχι μόνο τις νομικές αλλά και όλες τις άλλες διαδικασίες. Είναι πάρα πολύ λίγοι άνθρωποι που δουλεύουν ας πούμε ενόψει των αιτήσεων που υπάρχουν. Αυτό καθιστά τη διαδικασία μη λειτουργική και μη βιώσιμη. Η δουλειά εδώ είναι πάρα πολύ δύσκολη ακόμα και για τους διοικητικούς υπαλλήλους. Για όλον αυτό τον κόσμο υπάρχει ένας γιατρός και υποστηρικτικά δύο στρατιωτικοί γιατροί που έρχονται ανά βάρδιες. Έχουμε μία ψυχολόγο και αυτή τη στιγμή ενδέχεται να τη χρειάζεται η πλειοψηφία των ανθρώπων που μένουν εδώ. Γιατί ακόμα και να μην έχεις πρόβλημα ψυχικής υγείας όταν έρχεσαι εδώ, κοιμάσαι για μήνες μέσα σε μία σκηνή Χειμώνα – Καλοκαίρι κάτω από αυτές τις συνθήκες σίγουρα θα χρειαστείς βοήθεια.\nΕίναι άξιο απορίας γιατί να μην υπάρχει κατάλληλη προετοιμασία καθώς αυτή η κατάσταση δεν είναι τωρινή. Γίνεται εδώ και τρεις χειμώνες. Τον πρώτο χειμώνα είσαι απροετοίμαστος. Τον δεύτερο και τον τρίτο; Και μιλάμε για ανθρώπους που ζουν σε αυτές τις συνθήκες πάνω στο βουνό όπου βρέχει πάρα μα πάρα πολύ. Το camp στη Σάμο είναι στημένο πάνω σε λόφο. Οπότε οι άνθρωποι που δεν κοιμούνται στα κοντέινερ -που είναι η πλειοψηφία αυτή τη στιγμή- κοιμούνται στο βουνό, στο δάσος, μέσα στα δέντρα, πάνω στα χώματα χωρίς καμία προστασία από τα καιρικά φαινόμενα. Το μόνο που τους δίνουν όταν έρχονται είναι μία κουβέρτα και αν τους δώσουν και ένα πλαστικό υπόστρωμα λέγοντάς τους πήγαινε βρες να κοιμηθείς. Εκτός αν τους βάλουν σε κάποια σκηνή στην οποία μέσα θα είναι σίγουρα και άλλοι άνθρωποι. Όλα αυτά συν τη μεγάλη αναμονή, συν το γεγονός ότι αυτοί οι άνθρωποι δεν έχουν κάτι να περιμένουν. Το μόνο που μπορούμε να τους πούμε είναι είναι περίμενε και κάνε υπομονή γιατί κανείς δεν ξέρει πότε θα βγει η απόφαση.\nΜε βάση την εκτίμησή σας, τι πρέπει να γίνει ώστε να προχωρά πιο γρήγορα αυτή η διαδικασία;\nΣίγουρα, αυτό που χρειάζεται είναι μία καλύτερη στελέχωση των υπηρεσιών πρώτης υποδοχής και της υπηρεσίας ασύλου. Επίσης χρειάζεται κατάλληλα εκπαιδευμένο προσωπικό. Ειδικά οι άνθρωποι που εξετάζουν τις αιτήσεις ασύλου και παίρνουν τις συνεντεύξεις να έχουν γνώσεις ώστε να μπορούν να αναγνωρίζουν τις ιδιαιτερότητες του κάθε αιτούντα ή αιτούσας. Να μπορούν π.χ. να αναγνωρίζουν αν ένας συνεντευξιαζόμενος έχει πέσει θύμα βασανισμού ή έμφυλης βίας, ώστε να γίνεται σωστά η συνέντευξη αλλά και η συνέχεια της διαδικασίας. Σημαντική είναι επίσης η σωστή στελέχωση των ιατρικών αλλά και ψυχοκοινωνικών υπηρεσιών.\nΤέλος, απαιτείται άμεσα καλυτέρευση των συνθηκών ζωής γιατί ειδικά στη Σάμο οι άνθρωποι αυτοί ζουν σε εξαιρετικά απάνθρωπες συνθήκες. Θα έπρεπε να υπάρχει μια μέριμνα ώστε να έχουν όλοι πρόσβαση στα δικαιώματα που δικαιούνται βάση του ελληνικού αλλά και του ενωσιακού δίκαιου.\nΠρόσφατα βγήκε μια ανακοίνωση από φορείς της περιοχής η οποία ανέφερε τη μετακίνηση του camp από την περιοχή. Τι συμβαίνει με αυτό; Τι ισχύει;\nΥπήρχε μία πρόβλεψη -και ακόμα υπάρχει αν δεν κάνω λάθος- να μετακινηθεί το camp σε κάποιον άλλο χώρο κοντά σε ένα χωριό που λέγεται Μυτιληνιοί, στο σημείο του στρατοπέδου Μοσχονά. Έγιναν κάποιες κινητοποιήσεις από κατοίκους που αντιτάχθηκαν σε αυτό, θεωρώντας πως θα δημιουργηθεί ένα δεύτερο camp και όλος «τυχαίως» εκείνες τις μέρες άγνωστοι έβαλαν φωτιά στο στρατόπεδο Μοσχονά. Από τότε όλο αυτό το θέμα της μετακίνησης έχει παγώσει.\nΌλοι αυτοί οι άνθρωποι δεν θα μπορούσαν να μεταφερθούν σε άλλες δομές στην ενδοχώρα; Ποιος θεωρείτε πως είναι ο λόγος που τους κρατούν εγκλωβισμένους στη Σάμο;\nΈχει να κάνει με διάφορους λόγους. Από το περασμένο καλοκαίρι έχουν αυξηθεί πολύ οι ροές και όπως είπαμε και νωρίτερα υπάρχει μεγάλος αριθμός αιτήσεων σε εκκρεμότητα. Οι δομές από την άλλη που υπάρχουν στην υπόλοιπη Ελλάδα δεν επαρκούν καθώς θεωρώ πως είναι όλες πλήρεις αυτή τη στιγμή. Οπότε υπάρχει σίγουρα η ανάγκη δημιουργίας νέων δομών φιλοξενίας. Ο σημαντικότερος παράγοντας πάντως που εγκλωβίζει αυτούς τους ανθρώπους στο νησί είναι ο γεωγραφικός περιορισμός εξαιτίας της συμφωνίας Ευρωπαϊκής Ένωσης – Τουρκίας.\nΚάποια στιγμή πάντως, προς τα τέλη Νοεμβρίου, όταν ο πληθυσμός είχε φτάσει κοντά στα 4.600 άτομα, εκδόθηκαν ανοιχτά δελτία αναγνώρισης ευαλωτότητας με αποτέλεσμα να φύγουν σε πολύ μικρό χρονικό διάστημα 200 – 300 άνθρωποι από το νησί. Ουσιαστικά η υπηρεσία ασύλου βρισκόταν σε κατάσταση έκτακτης ανάγκης και το μόνο που έκανε ήταν αυτό ώστε να αποσυμφορηθεί κάπως το camp.\nΑσυνόδευτα προσφυγόπουλα υπάρχουν στο camp της Σάμου; Υπάρχουν οικογένειες που κάποια από τα μέλη της να είναι στη Σάμο και άλλα στην ενδοχώρα ή στο εξωτερικό;\nΝαι, υπάρχουν. Σύμφωνα με στοιχεία της Ύπατης Αρμοστείας του ΟΗΕ μέχρι και τις 13 Ιανουαρίου το 27% των παιδιών που υπάρχουν στο camp είναι ασυνόδευτα ή χωρισμένα από την οικογένειά τους. Τα παιδιά γενικότερα είναι το 25% του πληθυσμού. Στο camp υπάρχει ένα συγκεκριμένο «επίπεδο» που μένουν τα ασυνόδευτα παιδιά στο οποίο οι συνθήκες διαβίωσης είναι το ίδιο άθλιες όπως και για τον υπόλοιπο πληθυσμό. Υποτίθεται πως το συγκεκριμένο «επίπεδο» κλειδώνει και υπάρχει 24ωρη φύλαξη, αλλά αυτό στην πραγματικότητα δεν συμβαίνει πάντα.\nΣτη Σάμο υπάρχουν οικογένειες χωρισμένες. Που κάποια από τα μέλη της έχουν προχωρήσει στην ενδοχώρα ή βρίσκονται σε άλλες χώρες. Δεν ξέρω ακριβές αριθμό περιπτώσεων αλλά συμβαίνει γιατί το ότι ανήκουν στην ίδια οικογένεια δεν σημαίνει πως έχουν ίδιες νομικές υποθέσεις. Εκτός αν είναι ανήλικα μέλη οικογένειας και βρίσκονται εδώ με τους γονείς τους.\nΣε σχέση με τις συνθήκες διαβίωσης. Υπάρχει θέρμανση το χειμώνα; Υπάρχουν κατάλληλες συνθήκες για να αντιμετωπιστούν οι υψηλές θερμοκρασίες το καλοκαίρι;\nΟι άνθρωποι μένουν, είτε σε κοντέινερ είτε σε σκηνές. Υπάρχουν καλοκαιρινές σκηνές τις οποίες τις αγοράζουν μόνοι τους και υπάρχουν και οι σκηνές που είναι στημένες εδώ από το camp. Θέρμανση και κλιματισμός δεν υπάρχουν εκτός ελαχίστων περιπτώσεων που κάποιοι άνθρωποι που ζουν σε κοντέινερ μπορούν να έχουν κλιματισμό. Υπάρχουν ακόμα πολλές περιπτώσεις στις οποίες οι άνθρωποι προσπαθούν να ζεσταθούν με αυτοσχέδιους τρόπους καίγοντας ξύλα ή και άλλα υλικά. Υπάρχουν και άλλες περιπτώσεις που πρόσφυγες προσπαθούν να ζεσταθούν κλέβοντας ρεύμα με ό,τι κινδύνους αυτό συνεπάγεται. Σκεφτείτε τι σημαίνουν τα παραπάνω όταν το τελευταίο διάστημα στη Σάμο βρέχει όλη μέρα. Υπάρχουν νύχτες που έχει 2 βαθμούς με 90% υγρασία.\nΤο καλοκαίρι, τις μέρες που υπάρχει πολύ ζέστη υπάρχουν πολλά έντομα και πολλά ποντίκια. Μην ξεχνάμε πως οι άνθρωποι ζουν στο δάσος.\nΤι ισχύει με το νερό, το φαγητό, την καθαριότητα και τις συνθήκες υγιεινής;\nΗ καθαριότητα επίσης είναι εξαιρετικά ελλιπής. Κατά καιρούς βλέπουμε στη μία είσοδο του camp μεγάλες σακούλες με σκουπίδια, αλλά δεν νομίζω πως υπάρχει κάποια συστηματική, καθημερινή φροντίδα για την καθαριότητα. Είναι πολύ συχνό το φαινόμενο το camp να είναι πολύ βρόμικο. Υπάρχει κάποια οργάνωση που παρέχει πλυντήρια στους πρόσφυγες για το πλύσιμο των ρούχων τα οποία όμως δεν μπορούν να εξυπηρετήσουν όλο τον πληθυσμό. Οπότε, κάποιοι πηγαίνουν τα ρούχα τους για πλύσιμο σε ιδιώτες ενώ υπάρχουν και άλλοι που αναγκάζονται να πλένουν τα ρούχα τους στις βρύσες στις τουαλέτες.\nΖεστό νερό για μπάνιο δεν υπάρχει. Όλοι κάνουν μπάνιο με κρύο νερό και ακόμα οι τουαλέτες είναι εντελώς ανεπαρκείς, βρώμικες, χωρίς πόρτες και δίπλα στις σκηνές. Εννοείται, επίσης, πως οι πρόσφυγες δεν έχουν κατάλληλα ρούχα και παπούτσια. Είναι πολλοί π.χ. που κυκλοφορούν μέσα στη βροχή με τις σαγιονάρες.\nΜέσα στο camp υπάρχει εστιατόριο στο οποίο παρέχονται τρία γεύματα την ημέρα. Οι ουρές εκεί είναι τεράστιες, περιμένεις ώρες μέχρι να πάρεις φαγητό. Πολλοί είναι αυτοί που λένε πως το φαγητό δεν τρώγεται και αγοράζουν μόνοι τους το φαγητό τους. Το Σούπερ μάρκετ στο Βαθύ είναι συνέχεια γεμάτο με πρόσφυγες. Για το φαγητό του camp μιλάνε για κακή ποιότητα και μικρή ποσότητα. Είναι πολλοί που παίρνουν μόνο τον χυμό, το νερό ή το κρουασάν που θα τους δώσουν.\nΤο πρόβλημα με τους ουρές είναι πάντως ένα βασικό πρόβλημα στην καθημερινότητά τους. Τεράστιες ουρές για να φάνε. Τεράστιες ουρές για να δούνε τον γιατρό -και αν τον δούνε. Τεράστιες ουρές για να ανανεώσουν το δελτίο αιτούντος άσυλο. Όλο αυτό δημιουργεί πολύ πίεση, ένταση και φασαρίες. Κάτι που είναι αρκετά συνηθισμένο ειδικά σε έναν τέτοιο πληθυσμό που αποτελείται από διαφορετικές εθνικότητες, με διαφορετικές κουλτούρες η κάθε μια.\nΌλο αυτό που συμβαίνει στη Σάμο είναι κάτω από οποιοδήποτε όριο ανθρώπινης αξιοπρέπειας η οποία καταπατάτε καθημερινά και καταπατάτε σε ευρωπαϊκό έδαφος. Οι άνθρωποι εδώ συνηθίζουν να λένε πως εμείς φύγαμε από πόλεμο, όπου τα βασανιστήρια είναι στην καθημερινότητα περιμένοντας να βρούμε κάτι καλύτερο και τελικά ζουν καταστάσεις που δεν μπορεί να ζήσει κάποιος χωρίς να αρχίσει να αποκτά προβλήματα σωματικά ή ψυχικά.\nΔιαιωνίζεται το ανθρωπιστικό δράμα σε Ελλάδα και Ευρώπη\nΤην ίδια στιγμή συνεχίζονται οι καταγγελίες για την αδράνεια των Ευρωπαϊκών αρχών και την ανεπάρκεια των Ελληνικών αρχών αναφορικά με την κατάσταση χιλιάδων προσφύγων στην Ελλάδα, οι οποίοι αντιμετωπίζουν ακόμα έναν χειμώνα εγκαταλελειμμένοι στη τύχη τους.\nΟ Βασίλης Παπαδόπουλος, Συντονιστής της Νομικής Υπηρεσίας του Ελληνικού Συμβουλίου για τους Πρόσφυγες χαρακτηριστικά αναφέρει: «Είναι γεγονός ότι ελληνική πολιτεία φέρει μια αδιαμφισβήτητη ευθύνη για τη συνεχιζόμενη έλλειψη σεβασμού προς τα δικαιώματα των προσφύγων και των αιτούντων άσυλο, που βρίσκονται στο έδαφός της. Είναι, ωστόσο, εξίσου αναμφισβήτητο πως η Κοινή Δήλωση ΕΕ-Τουρκίας, που έχει εγκλωβίσει τους αιτούντες άσυλο στα νησιά, είναι ένας πρωταρχικός παράγοντας της εντεινόμενης κατάστασης. Για όσο καιρό θα είναι σε ισχύ, και για όσο καιρό απουσιάζει ένας αποδοτικός μηχανισμός κατανομής της ευθύνης, δεν περιμένουμε να αλλάξουν πολλά, τουλάχιστον όχι για τους ανθρώπους».\nΗ Ελλάδα αλλά και η Ευρωπαϊκή Ένωση έχοντας εγκαταλείψει τη διαδικασία μετεγκατάστασης -με μόλις το ένα τρίτο των συμφωνηθέντων μεταφορών- ουσιαστικά αδιαφορώντας για την επίλυση του προβλήματος, επιλέγουν να αλληθωρίζουν, όταν τους υπενθυμίζεται η κατάσταση στην οποία παραμένουν αυτοί οι άνθρωποι. Είναι ντροπή να διαιωνίζεται αυτό το ανθρωπιστικό δράμα, το οποίο εκτυλίσσεται σε ευρωπαϊκό έδαφος.\nΤο Ελληνικό Συμβούλιο για τους Πρόσφυγες (ΕΣΠ) και το CEAR δημοσίευσαν μαζί ένα βίντεο για τα δικαιώματα των προσφύγων στην Ελλάδα. Το βίντεο αποτελεί μέρος ενός προγράμματος με συνεργασία του CEAR και του ΕΣΠ και με την υποστήριξη του Δήμου Μαδρίτης, με στόχο την παροχή περισσότερων από 100 θέσεων αξιοπρεπούς υποδοχής για ευάλωτες, κυρίως, ομάδες προσφύγων στην Ελλάδα, καθώς και την παροχή νομικής συμβουλευτικής και την υλοποίηση δράσεων προάσπισης και ευαισθητοποίησης για την κατάσταση των προσφύγων στη χώρα.